Maxaad ka taqaanaa qisada Asxaabiga Abuu Ayuub Al Ansaari | Markacadey.net Facebook\nWarka oo Video\t2:01 pm » Daawo Sawirada: Weerarkii maanta lagu qaaday Xarunta UNDP ee Magaalada Muqdisho 12:46 pm » WAR DEG DEG: Wasiirka Arrimaha Gudaha oo sheegay in Saraakiil Ajnabi ah lagu dilay weerarkii UNDP 12:15 pm » Ciidamada Alpha Group oo xoog ku galay Xarunta UNDP oo weerar qorsheysan lagu qaaday, lana wareegay gacan ku heynta Dhismahaasi 11:20 am » WAR DEG DEG: Al Shabaab oo sheegatay masuuliyada weerarka Xarunta UNDP 10:20 am » WAR DEG DEG: Weerar ismiidaamin ah oo gil gilay Magaalada Muqdisho 9:45 am » Nabadoon Axmed Diiriye oo digniin adag u diray Dowladda Itoobiya, kana digay inay dhibaato cusub abuurto 9:30 am » Col. Maxamed Buule oo sheegay dhaawaca soo gaaray Col. Yaasiin Raadeer inaysan ka xumeyn 9:17 am » Ciidamada Nabad Suggida iyo Amisom oo maanta gudaha ugu jira Degmada Xamar Weyne iyo hawlgalo ay ka wadaan 8:00 pm » Seddex askari oo Dowladda ka tirsan oo lagu dilay Magaalada Muqdisho iyo Dowladda oo ka hadashay 6:03 pm » Laba kamid ah baalooyinka qoraxda ku shaqeeya oo galabta la burburiyay By: Mastar // Aug 05 2012 at 2:14 am // 770 Reads // Wararka Somalia Maxaad ka taqaanaa qisada Asxaabiga Abuu Ayuub Al Ansaari Share Tweet\nDegitaanka uu Nebiga (scw) soo degay guriga Abuu Ayuub Al-Ansaari ayaa waxaa ku jirta sheeko aan laga xiiso dhigaynin soo noq-noqashadeeda. Sababtuna waa iyadoo markii uu Nebiga (scw) yimid magaallada Madiina, ayaa waxaa Nebiga (scw) soo dhoweeyay dadkii degganaa Madiina dhoweyn iyo maamuusid tii ugu sharfta badanayd. Waxay Rasuulka (scw) ku eegeen indho kalgacalo iyo naxariis, iyadoo ay ku faraxsan yihiin imaanshaha Rasuulka. Sidoo kale waxay u fureen laabtooda si kash iyo laab ah, iyagoo albaabaha guryahoodiina ay ballaqeen oo ay u fureen Rasuulka (scw) si uu Xabiibka (scw) ugu dego isagoo la sharfay. Hase ahaatee, Rasuulka (scw) wuxuu ku hakaday xaafadda la yiraahdo Qubaa oo ku tiillay hareeraha magaallada Madiina, wuxuuna halkaa ku negaaday 4 maalmood, isagoo dhisayna Masjidkii ugu horeeyay ee lagu dhiso Islaamka. Intaa dabadeed, wuxuu Rasuulka baxay isagoo saaran hashiisa, waxaa waddadii magaallada Madiina istaagay madaxdii iyo odayadii magaallada Madiina, iyagoo mid kasta uu doonayo inuu ku guuleysto sharafta degista Rasuulka (scw) uu ku degayo gurigiisa. Odayadaa waxay midba midka kale uu u hormari jiray hasha, waxayna Rasuulka (scw) ku oranayeen markaas: ”Rasuulka Alloow annaga agtayada soo dega, waxaana na weheliya tiro dad ah, hub iyo dagaalyahanno kaa difaaca qofkii xumaan kula maaga”. Rasuulka (scw) ayaa wuxuu dadkii ku oranayay: ” hashan faraha ka qaada, maxaa yeelay waxay ku socotaa amar xagga Rabbi (sw) kaga yimid”.\nWaxay ahayd hashu tii iska socota, iyadoo weliba ay raacayso indhaha dadka. Haddey hashu gudubto guri waxaa murugoonayay dadkii degganaa gurigaas oo waxaa ku dhacayay quus, halka farxad iyo yiddiddiilo weyn ay gelinaysay kuwa iyaga aynan weli hasha gudbin guryahooda. Waxay socoto hashii, dadkiina ay daba guurayaan oo ay daba socdaan iyagoo kalgacalo la huraya ogaanta ninka nasiibka badan ee ay gurigiisa ag fariisan doonto hasha, ayaa waxay markii danbe hashii soo gaartay meel bannaan oo ku aaddan guriga Abuu Ayuub Al-Ansaari, halkaas ayeey hashiina fariisatay. Hase yeeshee Rasuulka (scw) weli kama uusan degin hasha. Wax yar maba aynan sii fadhinin hashii, jeer ay haddana boodday oo istaagtay oo socotay, Rasuulkana (scw) uu u raariciyay hoggaankeeda. Haddana, waxyar kadib hashii way soo laabatay oo waxay fariisatay meeshii ay hore u fariisatay. Markay arrintu halkaas mareyso, ayaa waxaa farxad weyn buuxisay laabtii Abuu Ayuub Al-Ansaari, wuxuuna u deg degay xagga Rasuulka (scw) isagoo soo dhoweynaya. Alaabtii Rasuulka (scw) ayuu qaaday isagoo uu horsocdo Rasuulka, isagoo la moodo inuu sido waxa keyd hanti ah ee dunida yaala oo dhan. Abuu Ayuub Al-Ansaari Ilaah ha ka raalli noqdee wuxuu yimid gurigiisa, iyadoo uu la socdo Rasuulka (scw).\nGuriga Abuu Ayuub wuxuu ka koobnaa labo dabaqadood, mid hoose iyo mid sare. Dabaqii sare ayaa wuxuu ka soo faaruqiyay alaabihii ku jiray, si uu u dejiyo Rasuulka (scw) iyo reerkiisa. Hase ahaatee, Rasuulka (scw) wuxuu jeclaystay inuu dego dabaqa hoose ee guriga, Abuu Ayuub-na wuxuu u hoggaansamay rabitaankii Rasuulka (scw) oo wuxuu dejiyay meeshii uu jeclaystay. Habeenkii markii la gaaray, Rasuulka (scw) uuna seexday, Abuu Ayuub iyo afadiisana ay koreen dabaqii sare ee guriga ayna albaabkooda soo xirteen ayaa Abuu Ayuub soo jaleecay afadiisa isagoo ku leh: ”inkaar qabto maxaynu sameynay?! Ma Rasuulka (scw) ayaa noqonaya kii naga hooseeya, innaguna aynu noqono kuwo ka sarreeya?! Ma waxaynu dul soconaynaa Rasuulka (scw) dushiisa?! Ma waxaynu u dhaxeynaynaa waxyiga iyo Nebiga (scw)?! Haddeynu sidaas sameyno waynu halaagsamaynaa”. Abuu Ayuub iyo xaaskiisa way qoomameeyeen, iyagoo aynan garanaynin waxa ay sameyn doonaan. Naftoodii waxa ay xoogaa yar ku xasishay kolkii ay u bateen koonaha qolka ay ku jireen, kaasoo aanan ku beegnayn Rasuulka (scw) dushiisa. Meeshii ayeey isaga jireen iyagoo iska ilaalinaya markasta inay socdaan meesha dhexda ah.\nAbuu Ayuub wuxuu yiri, waxaan u hoggaansamay amarkii Rasuulka (scw) jeer laga soo gaaro habeen qaboow. Waxaa jabtay ashuun aynu lahayn, dabadeedna biyihii ku jiray ayaa qolkii sare ku daatay. Anniga iyo xaaskayga waxaan u istaagnay sidii aan u qallajin lahayn biyaha, mana aanan haysan habeenkaas wax aan ka ahayn katiifad yar oo noo ahayd buste oo kale. Katiifaddii yareyd ayaa waxaan bilownay inaan biyihii ku qallajino, si biyihii aynan u gaarin Rasuulka (scw), sidaasna ayeynaan habeenkaana u seexan. Abuu Ayuub wuxuu yiri, markii uu waagii baryay ayaa waxaan ku soo kallahay Rasuulka (scw), waxaana ku iri, Aabahay iyo hooyaday lagugu furaye Rasuulkii Allow waan dhibsaday inaan saarnaado dabaqa sare, adiguna aad degganaato xagga hoose, intaa dabadeed waxaan uga sheekeeyay sheekadii ashuunkii jabay xaleey, Rasuulka (scw) wuu iga aqbalay codsigaygii wuxuuna u soo guuray dabaqii sare, anniga iyo Ummu Ayuub-na waxaan u soo guurnay dabaqii hoose.\nCabdullaahi Binu Cabbaas ayaa sheekeeyay isagoo leh: waxaa goor duhur ah masjidka soo aaday Abuu Bakar Assiddiiq Ilaah ha ka raalli noqdee, waxaa arkay Cumar Binu Khadaab, wuxuuna ku yiri ”Abuubakarow saacaddan maxaa ku soo bixiyay?!”. Abuubakar ayaa yiri, gaajo daran oo i haysa waxaan ka ahayn ima soo saarin. Cumar ayaa misna yiri, annigana Ilaah ayaan ku dhaartaye gaajo daran waxaan ka ahayn ima soo saarin. Goor ay Abuubakar iyo Cumar ay isla taagan yihiin ayaa waxaa ku soo baxay Rasuulka (scw) wuxuuna weydiiyay waxa soo saaray saacaddan iyada ah, waxayna yiraahdeen: ”wallaahi ayaan ku dhaaranaye, nama soo bixin aan ka ahayn gaajo daran oo na haysa awgeed” Nebiga (scw) ayaa wuxuu yiri ”annigana -waxaan ku dhaaranayaa Allaha ay naftayda labadiisa gacmood ay ku jirto– inaynan i soo saarin waxaan gaajadaas ahayn, ee i soo raaca”.\nRasuulka (scw) oo ay weheliyaan Abuubakar iyo Cumar ayaa waxay yimaadeen albaabkii guriga Abuu Ayuub Al-Ansaari, wuxuuna Abuu Ayuub maalin kasta Rasuulka ugu talo geli jiray cunto, haddii uu soo daaho Rasuulka oo uusan cuntadii u iman, wuxuu cuntadii Abuu Ayuub siin jiray reerkiisa. Markay soo gaareen albaabkii Abuu Ayuub ayaa waxaa iridka ka furtay xaaskii Abuu Ayuub, iyadoo leh ”Nebigii Ilaah iyo inta la socotaba ha soo dhowaadeen”. Rasuulka (scw) wuxuu Ummu Ayuub weydiiyay inuu joogo Abuu Ayuub, durbadiiba codkii Nebiga waxaa maqlay Abuu Ayuub oo waqtigaas ka shaqeynayay beer timireed uu lahaa, kuna tiillay meel gurigiisa u dhow. Isla markiiba intuu soo qaabilay Rasuulka (scw) isagoo leh: ”Rasuulka Alle iyo inta la socotaba ha soo dhowaadeen” Wuxuuna intaa raaciyay ”Nebigii Alloow waqtigan ma ahan waqtigii aad iman jirtay”. Rasuulka (scw) wuxuu yiri ”waa runtaa”, dabadeedna Abuu Ayuub wuxuu u kacay beertiisa isagoo soo gooyay rucub timir ah oo weliba bislaatay. Nebiga (scw) ayaa ku yiri, ma aanan jeclayn inaad laantoo dhami goyso, maad noo soo gurtid oo kaliya timirta. Abuu Ayuub wuxuu yiri, Rasuulkii Allow waxaan jeclaystay inaad rucubta ka goysatid timirtiisa, hoobaantiisa iyo yacyacoodkiisaba, intaasoo kaliya maahee, waxna waan idiin gowracayaa. Rasuulka (scw) wuxuu yiri:\nWuxuu Abuu Ayuub soo saaray neef orgi ah, wuuna gowracay, wuxuuna xaaskiisa ku yiri, intaad cajiinta qastid waxaad noo karisaa kibis muufo ah, adigaana ku fiican dubista muufada. Abuu Ayuub wuxuu qaaday jeex ka mid ah neefkii orgiga agaa, markaasuu kariyay, jeexii soo harayna wuu soley. Raashinkii markii uu bislaaday, lana soo hordhigay Rasuulka (scw) hortiisa isaga iyo labadiisa saaxiib (Abuubakar iyo Cumar), ayaa wuxuu Rasuulka (scw) qaaday cad ka mid ah hilibkii, ka dibna wuxuu cadkii geliyay kibistii ama muufadii dabadeedna wuxuu Abuu Ayuub ku yiri, intan waxaad ula deg degtaa gabadhii yareyd ee aan dhalay ahaydna Fadumo, maxaa yeelay ma aynan dhadhamin/cunin cadkan oo kale muddo hadda dhowr maalmood laga joogo. Rasuulka (scw), Abuubakar iyo Cumar markii ay cuneen raashinkii ayna dhargeen, ayaa wuxuu Nebiga (scw) yiri: ”muufo, hilib, timir, yacyacood iyo hoobaan!!” ilmo ayaa ka soo daadatay, kadibna wuxuu yiri: ”Allaha naftayda ay gacantiisa ku jirtaan ku dhaartaye waxaan (nimcadan) waa nimcada xaggiisa la idinka weydiinayo maalinta qiyaamada, ee haddaad heshaan nimcadan oo kale oo aad gacmaha la gashaan waxaad tiraahdaan Bismillaahi (magaca Alle ayaan ku billaabay), markaad dheregtaana waxaad tiraahdaan Al-xamdulillaah (mahad oo idil Alle ayeey u sugnaatay) Allihii na dhargiyay ee nimcadiisa nagu galladaystay, intaa kadib Rasuulka (scw) wuu kacay, wuxuuna Abuu Ayuub Al-Ansaari ku yiri noo kaalay berito. Waxaa Rasuulka (scw) dabeecad u ahayd oo uu jeclaa in qofkii ixsaan u fala inuu wanaag ugu abaalgudo. Abuu Ayuub ma uusan maqlin hadalkii Rasuulka (csw), hase ahaatee Cumar Binu Khadaab ayaa ku yiri: ”Abuu Ayuubow wuxuu Rasuulka (scw) ku farayaa inaad u timaadid berito”. Abuu Ayuub Al-Ansaari ayaa Rasuulka (scw) ku yiri: ”maqlay oo aqbalay Rasuulkii Allow”.\nMaalintii danbe markii la gaaray, wuxuu Abuu Ayuub Al-Ansaari aaday gurigii Rasuulka (scw), wuxuuna Rasuulka (scw) abaalgud ahaan Abuu Ayuub u siiyay gabar yar oo Rasuulka shaqaale u ahayd, wuxuuna kula dardaarmay inuu u wanaag falo, wuxuuna ku yiri: ”Abuu Ayuubow gabadhan wanaag kula dhaqan, maxaa yeelay intii ay nala joogtay kuma aanan arag wax aan kheyr ahayn”. Abuu Ayuub wuxuu u laabtay gurigiisa, isagoo ay la socotana gabadhii shaqaalaha ahayd, kolkii ay aragtay afadii Abuu Ayuub Al-Ansaari waxay Abuu Ayuub weydiisay: ”gabadhan yey shaqaale u tahay?!”. Abuu Ayuub wuxuu yiri annaga ayeey noo khidmaynaysaa.., waxaana na siiyay Rasuulka (scw). Ummu Ayuub oo ahayd afadii Abuu Ayuub ayaa iyadoo faraxsan waxay tiri: ”ku sharaf badanaa mid wax bixiya (waa Nebiga (scw), ku sharaf badanaa wax la isa siiyo (waa gabadha)”. Abuu Ayuub wuxuu xaaskiisii ku yiri, laakiin wuxuu Rasuulka (scw) inoo dardaarmay inaan wanaag kula dhaqano. Ummu Ayuub ayaa tiri, sideen gabadha ugu ixsaan fali karnaa si aan ka fulino dardaarankii Rasuulka (scw)?. Wuxuu Abuu Ayuub yiri, wallaahi ayaan ku dhaartaye ma arko wax uga kheyr badan fulinta dardaarankii Rasuulka (scw) aan ka ahayn inaan gabadha xoreyno. Ummu Ayuub ayaa tiri: ”waxaa lagu waafajiyay sidii toosnayd, waxaadna tahay mid xaqa la waafajiyay”, sidiina ayuu Ayuub gabadha ku xoreeyay.\nWaxaan soo qaadanay qaybtii nabadeed ee nolosha Abuu Ayuub Al-Ansaari, haddii aad xoogaa yar milicsatid inaad is-dul-istaagtid qaar ka mid ah noloshii Abuu Ayuub ee dhinaca dagaalka waxaa hubaal ah inaad arkaysid wax lala yaabo. Abuu Ayuub Al-Ansaari noloshiisa oo dhan wuxuu ku jiray duulimaad dagaal, jeer lagaba yiraahdo: ”weligii kama uusan harin duulimaad ay muslimiinta qaadeen laga soo billaabo xilligii Rasuulka (scw) uu noolaa ilaa laga gaaro xilligii Mucaawiya, illaa inuu duulimaad kale kaga mashquulo mooyaane”. Duulimaadyadiisii ugu danbeeye waxay ahayd kolkii uu Mucaawiye diyaariyay ciidankii uu hoggaaminayay wiilkiisii la oran jiray Yaziid, si loo furto magaallada Qisdandiiniya (waa magaallada hadda la yiraahdo Istanbuul), waqtigaas iyada ahna Abuu Ayuub wuxuu ahaa oday waayeel ah oo da’diisu ay wax yar u jirto siddeetan jir (80), sidaas oo ay tahay waayeelnimadkiisa kama uusan reebin inuu ku biiro ciidanka uu hoggaaminayay Yaziid, iyo inuu dhex jeexo hirarka badda isagoo Alle dartii u duulaya. Hase ahaatee wax yar kadib maba uusan u sii dhaqaaqin dhinacii cadoowga jeer uu ka xanuunsado Abuu Ayuub Al-Ansaari bukaankii uu la dhiman lahaa, waxaana isagoo booqanaya u yimid Yaziid oo ahaa hoggaamiyihii dagaalka, wuxuuna ku yiri: ”ma jiraan wax aad u baahan tahay oo aynu kuu fulino?”. Abuu Ayuub ayaa yiri, marka hore waxaad igu salaantaa ciidamada muslimiinta, waxaadna ku tiraahdaa: ”Abuu Ayuub wuxuu idiin dardaarmayaa inaad gudaha u sii gashaan cadoowga dhulkiisa jeer aad ka gaartaan yoolka aad tiigsanaysaan meesha ugu fog, sidoo kale wuxuu Abuu Ayuub idiin dardaarmayaa inaad xanbaartaan oo uu idin raaco iyo inaad ku aastaan gommodyadiina hoostooda oo ah deyrka ama derbiga meesha la yiraahdo Qusdandiiniya, neeftii ugu danbeysayna ayaa ka soo baxday.\nCiidamadii muslimiinta waxay yeeleen wixii uu jeclaa saaxiibkii Rasuulka (scw), waxay dagaalamaan oo ay ciidankii hadba rogaal celiyaan ilaa ay markii danbe ka gaareen magaalladii Qusdhandhiiniya deyrkeedii, weliba iyagoo sida oo wada Allaha ka raalli noqdee Abuu Ayuub Al-Ansaari, halkaas ayeeyna u qodeen qabri, dabadeedna ku aaseen qabriga. In la furanayo magaallooyinka Qusdandiiniya iyo Roma waxaa sii sheegay Nebiga (scw), furashada magaallada Qusdandiiniya waa la arkay oo waxaaba furay halyeeygii geesiga ahaa ee Muxammad Al-Faatix Allaha u naxariistee, waxa haray waa furashada Roma, iyadana waa tii la furto idinka Alle.


LinkedIn Waxay Bilaabeysaa Websaydh Linkedin Demographics | Martech Zone\nLinkedIn Wuxuu Bilaabayaa Websaydh Dadweynaha Dadweynaha ee Linkedin\nKhamiis, Juun 27, 2017 Arbaco, Juun 26, 2017 Douglas Karr\nLinkedIn waxay jabineysaa muuqaal cusub usbuucyada soo socda, Websaytka Dadweynaha ee LinkedIn. Websaydhka Demographics wuxuu adeegsadaa xogta LinkedIn's 500 + milyan xubnood si ay u siiso aragti ku saabsan booqdayaasha websaydhka shirkaddaada qaab ixtiraamaya asturnaanta xubinta.\nKu soo bandhigida interface fudud oo la akhriyi karo oo ku jira Maareeyaha Ololaha LinkedIn, Websaydhka Demographics wuxuu kuu ogolaanayaa inaad ku shaandheyso websaydhkaaga dhagaystayaasha 8 cabbir shaqsiyadeed, oo ay ku jiraan:\nKala sareynta shaqada\nTirakoobka Websaydhka ayaa kuu oggolaan doona inaad ku kala shaandhayso taariikhda kala duwan si aad u fahamto in ololihii suuqgeynta ee dhowaa uu sare u qaaday taraafikada qaybaha aad rabto ee dhagaystayaasha. Waxaa intaa dheer, hadda waad arki kartaa haddii aad ku soo jiidatay barkado cusub oo rajo ah boggaaga. Aragtiyadan, waxaad ku farsameysan kartaa waxyaabaha cusub ee suuqgeynta loogu talagalay inay si fiican ula jaan qaadaan dhagaystayaashaas.\nTusaale ahaan, aan dhahno waxaad u socotaa suuq-geyn ganacsi IT ah oo aad caado ahaan u bartilmaameedsaneysaa maamulayaasha tikniyoolajiyadda Mareykanka. Markaad fiirineyso websaydhkaaga Shaashadda Dadweynaha, waxaad ogaaneysaa in maamulayaasha daryeelka caafimaadka ee ku saleysan EMEA ay booqanayaan bogga wax soo saarka in ka badan intaad moodeysay. Ku qalabaysi aqoontaan, waad hagaajin kartaa istaraatiijiyadaada suuqgeynta si aad u beegsato dhagaystayaasha dhowaan la helay.\nWebsaydhyada Dadweynaha waxay na siinayaan xoogaa aragtiyo waxtar leh oo ku saabsan qaybaha kala duwan ee degelladayada caalamiga ah. Waxay naga caawineysaa inaan si cad u fahamno haddii aan ku gareyno dhagaystayaasha saxda ah istiraatiijiyadeena suuq-geynta websaydhka iyo sidoo kale bixinta caddayn ku saabsan dhagaystayaasha shabakadeena inta lagu jiro dhammaan nolosha macaamiisha. Bhanu Chawla, Madaxa Istaraatiijiyada Dijital ah, Cornerstone OnDemand\nLinkedIn Website Demographics waa horumar weyn oo horay u qaadis ah oo kaa caawinaya inaad sameysid go'aanno suuq-geyn ah oo xog-ogaal ah si aad u kobciso ganacsigaaga. Awoodda aad ku ururin karto fikradaha ka hor, inta lagu jiro ama ka dib ololeyaasha, waxaad hagaajin kartaa istiraatiijiyaddaada oo waxaad sameyn kartaa go'aamo caqli badan oo suuqgeyn ah.\nTags: Analyticsshirkaddacabirka shirkaddadalkagaraafyadawarshadahashaqada shaqadakala sareynta shaqadacinwaanka shaqadaLinkedInisku xidhka degellada ku xidhangoobtafalanqaynta boggatirakoobka bogga\nCision waxay kudareysaa Qiyaasta Isgaarsiinta Saameynta Saameynta Suuqgeynta\nMaxay yihiin Fariimaha ugu Fiican Emailka? Maxay Tahay Email Fonts Ammaan ah?\nJul 31, 2017 markay tahay 1:52 PM\nHi Douglas Karr, Aad baad ugu mahadsantahay qoraalka aad ka qortay Linkedin Website Demographics. Wax badan ayey naga caawin doontaa suuqgeynta websaydhka.


In kabadan 50 Goobo Shaqo | CareerForce\nXirfado qani ah\nDad aad iyo aad ubadan oo reer Minnesota ah ayaa shaqeeya xili dabe oo noloshoda ah. In kabadan 70 boqolkiika dadka reer Minnesota ee da'doodu udhaxayso 55 ilaa 64 way shaqeeyaan, dadka kawayn da'da 55 sano waxay kashaqeeyaan hal kamid ah shantii shaqo oo Minnesota kajirta. Waxaa jiro sababo badan oo arintaan keenaaya. Dadku waxay kunool yihiin nolol dheer oo caafimaad qabta, dad badana waxay ubaahan yihiin inay shaqeeyaan markay gaaraan da'da 60 naadka ama 70 naadka sababo dhaqaale awgood.\nNasiib daro, marka dadka kawayn da'da 50 sano jir ay lumiyaan shaqdooda, way sii adkaan kartaa inay helaan shaqo cusub taasoo udhiganta shaqadoodii hore mushaar ahaan, gunooyika iyo waajibaadka xirfadeed. Inkastoo ay jiraan daraasado tobanaan sano jiray oo sheegaaya inaan da'du aysan daliil u ahayn awooda ama waxtarka shaqo, 60 boqolkiiba dadka wawayn ee shaqeeya waxay lakulmaan ama qabsatay takoor dhanka da'da ah markay joogaan goobaha shaqada, halka 90 boqolkiiba dadkaas ay sheegeen inay tahay wax joogto ah.\nSi lagaaga caawiyo kordhinta fursadahaaga helitaanka shaqo kuhaboon khibradaada iyo xirfadahaaga, lahadal khabiirka CareerForce. Waxaad sidoo kale raaci kartaa tilmaantaan:\nKashaqee iskuxirkaaga. Dib ugu laabo saaxiibo hore—ayna kujiraan dad aad horay ula shaqayn jirtay oo kamid ah jiilalka yaryar. Kalahadal saaxiibada xariirada muhiimka ah ee ay lahaan karaan. Lana shaqee ururada shaqaalaha iyo kooxaha madaniga ah. Maadaama aan inta badan shaqooyinka aan lasoo dhajin, inaad iskuxir samayso muhiim ayay utahay guushaada.\nKudhis xariirkaaga oonleen ahaan. Haddii aadan kujirin barta LinkedIn, inaad iskaqorto ayaa noqon karta talaabadaada koobaad. Haddii aad rabto in lagaa caawiyo furashada ama wax kabadalka bogga aad kuleedahay LinkedIn, daawo tusaalaha oonleenka ah ama balan kaqabso khabiirka CareerForce.\nDib uhabee siifiigaaga. Macno ayay samaynaysaa inaad ubadalato qaabka siifiiga shaqada. Tani waxay kuusahlaysaa inaad sookoobto xirfadahaaga iyo guulaha aad gaartay adoon waxkasta kusalaysan shaqo ama sanad gaar ah. Batrooniyaal badan ayaa adeegsada software-rada baaritaanka si ay “dib u eegis ugu sameeyaan” siifiiyada iyo codsiyada kahor intaan qof banii'aadam ah uusan arkin. Haddii aad xirfado gaar ah sheegayso oo qasab u ah shaqada, waxaa suuragl ah inaadan marna gaarin maareeyaha shaqaalaysiinta.\nDiirada saar guullihii aad dhawaan gaartay. Waraaqdaada codsiga shaqada iyo intaad waraysiga kujirto, diirada saar guulihii aad dhawaan gaartay kuwaasoo hormarka ukeenay batroonigii hore ee aad ushaqaynaysay. Xaqiijina inaad soo koobto tababar kasta ama hormarin xirfadeed oo d dhawaan samaysay taasoo kuhaboon shaqada cusub.\nWaxaan sidoo kale macluumaad muhiim ah kahaynaa:\nMacluumaad ka ogoow netwaaga\nArag tusaalayasha siifiiga shaqada


Qalinle – Garanuug\nHome / Sheeko Gaaban / Qalinle\nCabdullaahi Janno April 2, 2016\tSheeko Gaaban 4 Comments 5,107 Views\nQasaaye wuxuu joogay dukaankii dahabka. Wuxuu bixiyay lacagtii. Katiinad iyo jijimo ayuu gatay. Saa markuu Qasaaye iridda ka baxay ayaa dahablihii laacay teleefankiisii gacanta. Wuxuu farriin qarsoodi ah u diray labo dabley ahayd oo dahabka ka soo dhacda ciddii gadataba. Dablaydu waxay dahablaha u tiqiin Booska.\nQasaaye halkii uu aadi lahaa bannaanka, wuxuu ku leexday suulli ku dhex yaallay suuqa. Wuxuu dhowr jeer xan ku maqlay in jin hubeysan uu dhaco qofkii suuqa dahab ka soo gataba. Saa labo qalin oo gudahoodu marnaa ayuu jeebka kala soo baxay. Katiinaddii iyo jijimihiiba wuxuu ku shubay oo ku qariyay gudaha qoloftii qalimada. Ka dibna inta qalimadii isku aabburay ayuu jeebka shaatiga surtay. Qasaaye waxaa todobaad ka dib u qorsheysnayd inuu aqal galo. Gabarta uu guursan doono wuxuu si dirqi leh uga qaaday gaandhari al-Shabaab ahaa kaasoo gabarta u keeni jiray haddiyado uu yiri wuu soo qaniimaystay.\nDaqiiqado ka dib ayuu Qasaaye ka soo baxay suulligii – cagtana saaray waddadii ay fadhiyeen labadii dabley. Dahablihii ayaa dableydii ogeysiiyay waddada uu soo raaci doono. Markuu Qasaaye toban daqiiqo socday ayay ku soo baxeen dableydii. Inta geesaha ka soo galeen ayay kilyaha kaga qabteen biskoolado. Intuu sasay buu isyiri alleylehe jinka la sheegayay waa run. Wuxuu damcay inuu cawdubillaysi ku yureeyo: “Cawdubillaah! Cawdubillaah!” Wax cararayse ma uusan arag.\n“Soo dhiib waxaad heysid,” ayuu yiri mid canka jeexnaa.\n“Baarakallaahu fiiyka,” ayuu daba dhigay tuuggii labaad oo timo raamo ah lahaa.\nQasaaye wuxuu il yaab leh ku eegay tuuggan duceynaya. Raammoolihii wuxuu gacanta bidix ku sitay kombiyuutar yar oo kuwa dhabta la saarto ah. Wuxuuna duhurkii ka soo xaday gaari hor yaallay masaajid iyadoo salaad lagu jiray. Mana uusan ogeyne waxaa kombiyuutarka ku rakibnaa aalad sheegayso qofka kombiyuutarkaas wato meesha uu hadba joogo. Mana uusan ogeynee waxaa kombiyuutarka lahaa sarkaal sare oo al-Shabaab u qaabilsanaa xiriirinta siyaasiyiinta iyo ganacsatada. Sir culus ayaana kombiyuutarka ku keydsanayd. Mana uusan ogeynee waxaa Raammoolihii ku soo raad joogay oo kombiyuutarka doonayay inay dib u hantaan koox si qaas ah u tababaran oo al-Shabaab aheyd. Ma uusan ogeyne waxaa sidoo kale sarkaalka shabaabka ugaarsanayay calooshood-u-shaqeystayaal Ameerikaan ahaa maadaama uu koombiyuutarkiisa u soo galay raadaarkooda.\nQasaaye oo weli isku maqan ayay dableydii qadaadka ku dhegeen, una turunturreeyeen luuq cidlo ahaa. Kii canka jeexnaa baa biskoolad shafka kaga muday. Isagoo neeftuurayo buu yiri, “Dhaqso! Dhaqso!”\nQasaaye oo weli si u maahsan baa yiri, “Horta idinka cawdubillaysiga idinma karo miyaa?!”\n“Adiguba qalbi adkidaa,” ayuu yiri Raammoolihii. “Baarakallaahu fiiykada kuma danqiso miyaa?! Waryaa dhaqso maalka Ilaah inoo daadi.”\n“Horta maxaan dhaqsadaa oo igu ogeydeen?” ayuu yiri Qasaaye oo fiigsan.\n“Dahabka. Waan kula soconnaa. Keen dahabka,” ayuu yiri Canjeex.\n“Dahab?! Yaah?! Anigaa?!” ayuu yiri Qasaaye oo qosol gariir ku dhacay. “Miskiin baan ahay. Xoolo wixii aan lahaa tuugada tahriibka ayaa iga dhacday.”\nKama aysan yeelinee way fatasheen. Jeebabka dharkuu xirnaa iyo kabihii uu qabay iyo sigsaantiisaba ka raadsheen. Labadii dabley way quusteen. Waxay Qasaaye fariisiyeen dhulka, kuna amreen inuu derbiga ku nabo barta sujuudda oo uusan gadaal soo eegin. Meel ka yara duruqsan ayay gooni isula faqeen. Waxay waceen dahablihii u ahaa Booska si ay u hubsadaan in Qasaaye lagu qaldamay iyo in kale. Hayeeshee Dahablihii ma uusan qaban teleefanka oo wuxuu ku jiray salaaddii casar. Canjeex wuxuu huruufay taleefankii maadaama uu dabka ka sii dhici rabay. Dableydii waxay daqiiqado yar ka dib ku soo noqdeen Qasaaye.\n“Kac,” ayuu yiri Canjeex. “Orod naftaada yar la carar.”\nQasaaye halkii uu bixi lahaa ayuu boorka lawyaha ka jafjaftay. Iyagiina ku soo jeestay. Oo yiri, “Dhallinyaro busaaradeysan ma jecli inaan arko.” Saa intuu jeebka ka soo bixiyay qalinkii dahabka ugu qarsoonaa ayuu u soo taagay, oo yiri: “Hoo qaata qalinkaan – waad ka taajiraysaan.”\nWaxaa xanaaq dhif yiri dableydii. Canjeex inta biskooladdii cabbaystay ayuu hoosta ka soo galay Qasaaye oo weli qalinkii soo taagaya. “Waxaagu ma qoriga dhig, qalinka qaad baa? Hiih?! Ma jeesjees baa? Hiih?! Dulliyahow ma adigaa na dhalay markaad wax noo sheegeysid?”\n“Weligey daacad uma hadlin maanta ka hor,” ayuu yiri Qasaaye oo biskooladda il ku xadayo. “Qalinka qaata. Qalinkaan waa kii aad ka caano-maali lahaydeen sidii hashii Nebi Saalax.”\n“Canjeexow suufigaan nacnacdiisa naga aamusi,” ayuu yiri Raammoolihii.\nQasaaye wuxuu isha ku eegay riishaddii biskooladda – iyo dhaqdhaqaaqa fartii dableyga. Canjeex fartii ayuu riishadda saaray. “Soco waryaa xabbadaha ha naga qasaarin,e. Na dhaaf. Bax maan kugu baryeynaa?!”\nQasaaye qalinkii ayuu jeebka ku celiyay. Saa markuu dhaqaaqay ayaa waxaa soo dhacay teleefankii Canjeex. Waa Dahablihii. Saa Canjeex ayaa misana Qasaaye amray: “Waryaa sug. Sug. Tallaabo ha rogin.” Wuxuu Canjeex u baaqay Raammoolihii si uu u ilaaliyo Qasaaye.\nCanjeex inta meel gees ah taleefankii la istaagay ayuu war ku dhuray Dahablihii. Dahablihiina wuxuu Canjeex ku amray inuu u soo diro sawirka qofkii ay hayeen si uu u ogaado nooca qofka ay hayeen. Markuu Canjeex u soo dhaqaaqay inuu sawir ka qaado Qasaaye ayaa teleefankii ka baqtiyay. Canjeex inta xanaaq la ceytamay ayuu Qasaaye qadaadka biskoolad ka saaray isagoo riixayo.\n“Xaggee ii riixee?” ayuu ku cataway Qasaaye. “Waan baxaa. Diyaar. Ballan waaye. Bal horta fartaada ha u dhaweyn keebka.”\n“Aamus,” ayuu yiri Canjeex. Saa Canjeex oo Raammoolihii la hadlayaa yiri, “Xal kale ma jiro: waa inaan soo tusnaa Booska. Isaga ayaa noo kala caddeyn doono inuu kan yahay iyo in aynu qof kale ku qaladnay.”\nRaammoolihii wuxuu kor iyo hoos u eegay Qasaaye. Markaasuu yiri, “Kan waaba qalinle nasiib xun. Qalimo badanaa ma damiin baa?”\nQasaaye oo labada dhinac looga jiro ayaa la soo lugeysiiyay nus saac. Intaa ay hadba doc u jiidayeen maskaxdiisa kama marneyn inuu orod kaga baxsado. Hayeeshee wuxuu ku kalsoonaa inaysan dahabka arki doonin – oo ay iskooda u fasixi doonaan. Waxaa aakhirkii Qasaaye la hor keenay illinka bakhaar ballaarnaa. Ilbaabku wuu xirnaa. Canjeex ayaa gargaraacay. Waxaa ka furay Dahablihii. Wuxuuna Dahablihii qooraansaday bannaanka. Markuu isha ku dhuftay Qasaaye ayuu naxdin la yiri, “Oo maxaad kan iigu keenteen? Ma in dadku i bartaan baad rabtaan?!”\n“Hadda kuuma jeedo, Boos,” ayuu yiri Canjeex. “Bal waad aragtaayee noo sheeg isaga maa kaa gatay dahabka? Annaga waan ka weynay dahab.”\nIntuusan Dahablihii jawaabin ayaa waxaa meel jiiro ah xawli uga soo baxay gaari cabdi bile ahaa oo siigada kicinayo. Askar gafuurka wada duubatay ayaa ka dhakoolay. Qori dhashiike ahna wuu saarnaa. Dhanka bakhaarka ayuu gaarigu ku soo socday – iyo qaasatan kombiyuutarkii uu Raammoole soo xaday. Qasaaye si fiican ayuu u eegay gaarigii shabaabka. Calooshaa is majiirtay markuu arkay gaandharigii uu gabarta ka qaaday oo ku dheggan dhashiikihii. Waa gaandhari caan ku ahaa inuu ku xarragoodo indho-gashi madow. Qasaaye wuxuu isyiri adigaa laguu soo socdaa. Dahablihii ayaa arkay gaarigii soo xiimayay. Af buuxuu ku yiri, “War ordaya bakhaarka iiga hor taga kuwaan soo socdo shar kama dhammaatee.”\nSaa Qasaaye oo sidii carsaanyada horay iyo gadaal marba u dhaqdhaqaaqayay iyo Dableydii oo dakano isku ogaa ayaa fakataxda orod jiitay. Hayeeshee waxaa lagu furay baas digniin ah – baas dhulka ka kiciyay ciid iyo quruurux. Saa Qasaaye iyo dableydii oo dheg la qabto laheyn ayaa orod dalaq ku yiri gudihii bakhaarka. Wuxuu Qasaaye ka dul booday fuustooyin uu shidaal ka buuxay, kana dhigtay gabbaad. Shidaalkii baa u soo uray. Wuu naxay, oo durbadiiba u guurguurtay jawaanno bur iyo bariis ahaa oo isku raseysan. Wuxuu hubsaday inay qalimaantii jeebka ugu jireen.\nQolyihii shabaabka ahaa bakhaarka ayay gudaha u soo galeen. Gaandharigii baa hadlay, oo digniin baxshay: “Alaab ay mujaahidiintu leedahay ayaad naga heysataan. Dilkiinna dan inooguma jirto. Na siiya alaabteenna. Nabad ayaad naga helaysaan.” Qasaaye wuxuu iska dhaadhiciyay in loo sarbeebayo inuu ka haro gabartii uu Gaandhariga ka dhacsaday. Shibta ayuu galay – oo isnabay.\nHal daqiiqo ayaa la kala aamusay. Qasaaye ma uusan ogeyn halka ay dableydii ku dhuummaneysay. In yar ka dib baa Raammoolihii u baaqay Canjeex. “Ani midig; adna bidix,” ayuu yiri Raammoolihii. “Xabbadda ugu roonow, baarakallaahu fiiyka.”\nShabaabkii markii ay maqleen codkii Raammoolihii ayay meeshii uu ku dhuummanayay baas ku fureen. Qasaaye gacmaha ayuu madaxa ku datay isagoo dhabbacan. Jawaannadii isku dul rasaysnaa xabbado ayaa goostay, oo bur iyo bariis faniinayo ayaa ku soo dul daadanayay. Qasaaye wuxuu arkooday dariishad meel gees ah ku taallay. Oo dhankeeduu u xammaartay si uu uga baxo. Hayeeshee wuxuu arkay dhowr bambo oo kuwa dadka ka ilmaysiiya ah oo laga soo tuuray dhankii dariishadda. Dib dib ayuu Qasaaye misana u xammaartay oo jawaannadii isku qariyay.\nIsla markiiba waxaa qiiqii bambooyinka ku soo dhuuntay calooshood-u-shaqeystayaashii Ameerikaanka ahaa oo sitay qoryo nalal guduudan ka walac walacleynayeen. “Don’t move! Don’t move!” ayay ku qeylinayeen. – Ha dhaqaaqina! Ha dhaqaaqina! Qasaaye wadnahaa afka yimid. Midig shabaabka ayaa ka jiray. Qibladda waxaa ka jiray Ameerikaanka. Bidixdana waxaa kaga aaddanaa dableydii. Nafta ayaa u macaanaatay. Wuxuu soo xasuustay Jiijo iyo arooska uu gali rabay. Saa inta indhaha isku qabtay buu Ilaah beryay: “Allow xuurulcayn ha ka dhigin xaaskayga koowaad.”\nGaandharigii watay shabaabka oo u ordayo meeshuu Raammoolihii ku jiray baa isku soo tuuray jawaanno raseysnaa gadaashood. Mise wuxuu ka soo dul dhacay Qasaaye oo sii jeedo, dhulkana dhabbacan. Qasaaye gadaal ayuu soo jalleecay – afkaa kala tegay. Gaandharigii wuxuu durbadiiba biskoolad ku qabtay Qasaaye. Qasaaye inta gacmaha kor u taagay ayuu indhaha isku qabtay. Ashahaadadiina waa u gembisay. Waxaase ka soo fakaday war kale: “Qaado! Qaado! Waan kuu daayay Jiijo. Bes!” Qasaaye ilba mid ayuu kala furay, mise Gaandharigii maba joogin.\nQasaaye wuxuu u xammaartay gadaal iyo bakhaarkii. Dahablihii wuxuu dableydii ku lahaa, “Inkaar idinku dhacday bal maxaad iga soo doonteen galabta? Bakhaarkaygiina goob dagaal ayaad ka dhigteen.” Canjeex oo qoslayaa yiri, “Wax badso wax beel bay leedahay, Boos. Katiinad dahab ah ayaad ka hunguriyeysay qalinle miskiin ah – adigana bakhaarkaaga ayaa u maqan.” Qasaaye waxaa u caddaatay inuu soo shirqoolay Dahablihii.\n“Boos maxaa talo ah?” ayuu yiri Raammoolihii.\n“Godkii isaga ahaa aynu ka baxno,” ayuu yiri Dahablihii. “Isaga dhex baxa Ameerikaanka iyo wadaaddada – iyo qalinlahaas idinka caqli badiyay. Kaas bacow ayuu galabta igu noqday.”\nQasaaye wuxuu ku dadaalayay inuusan hadlin si’aan loo bar-tilmaansan. Isaga oo sahan ugu jiro meel uu ka baxsado ayuu isha ku dhuftay Dahablihii iyo labadii dabley oo ka sii dhex dusaayo godkii sirta ahaa. Wuu ka daba xammaartay isagoo xusullada boobsiis ugu siqaya. Wuxuuse ka war helay derbigii bakhaarka oo dhinicii uu isagu ka joogay soo duntay iyo dhuun taangi oo ka soo dhex baxday. Waa ciidankii AMISOM oo loo soo sheegay in ciidan shabaab ah ay xaafadda soo galeen. Waxay isha ku dhufteen Qasaaye oo dhabbacan. Labo ah askartii AMISOM ayaa qoryo ku qabtay. Wuu is dhiibay. Wuxuu af-Ingiriis ku dhahay, “Waqti fiican baad iga soo gaarteeen. Go’doon baan ku jiray.”\n“Oo adigu yaad tahay?” ayay weydiiyeen ciidankii AMISOM oo dhakanayo.\n“Tarjumaan,” ayuu la soo booday Qasaaye. “Ciidankaas Ameerikaanka ah ayaan u tarjumayay.”\n“Mudane, mudane, bal gadaal tag,” ayuu yiri askarigii Yugaandheeska ahaa oo Qasaaye u sagootinayo taangiga gadaashiis. “Ka gabbo xabbadaha illaa iyo intaad kala kulmeysid Ameerikaanka.”\nQasaaye neef ayaa ka soo fuqday. Wuxuu baaray jeebkiisii. Labadii qalin mid baa ka lumay intii uu hadba jiho u xammaaranayay. Ciidankii AMISOM waxay gabbaad ka dhigteen taangigii. Hayeeshee rasaas ma aysan ridin iyagoo doonayay inay hubsadaan meesha ay kala joogeen kuwa shabaabka iyo kuwa Ameerikaanka. Saa Gaandharigii ayaa cod dheer ku yiri, “Kombiyuutarkii waa lala baxsaday. Xeeladda u beddela dib u gurasho. Eryada tuugtaas.”\nQasaaye oo weli joogo taangigii gadaashiisa ayaa gaagaatin ku dhaqaaqay si’uu uga baxo godkii sirta ahaa. Saa markuu godka ku soo dhawaaday ayaa waxaa biskoolad ku qabtay sarkaalkii Ameerikaanka ahaa. “Hands up!” ayuu yiri. – Gacmaha kor u taag! Qasaaye gacmihii ayuu kor u taagay, oo si boobsiis ah ku yiri, “I’m the interpreter for AMISOM.” – Waxaan ahay tarjumaha AMISOM.\nWaxaa xabbado isku hurgufay shabaabtii oo dib-u-garasho ah iyo Ameerikaankii. Shabaabtii oo iriddii bakhaarka u sii baxsaneyso ayaa hal mar waxaa baas kaga soo naxsaday AMISOM.\nQasaaye iyo sarkaalkii Ameerikaanka ahaa weli way isla taagnaayeen. Wuxuu sarkaalkii yiri, “Xabbaddu ha hakatee joog intaadan ku noqon ciidankaaga AMISOM.”\nQasaaye wuu fariistay isagoo isha ku hayo godkii sirta ahaa. Sarkaalkii waxay ishiisu qabatay sanduuqyo xiran oo ay ku qornaayeen af qalaad iyo lambaro taxane ah. Saa buug yar ayuu jeebka tuutihiisa kala soo baxay si’uu u guuriyo fartii ka muuqatay sanduuqyada. Wuxuuna taataabtay jeebkiisii isagoo qalin iska baarayo. Wuu iska waayay. Wuxuuse isha ku dhuftay qalinkii Qasaaye jeebka ugu jiray.\n“Can I borrow your pen?” ayuu yiri sarkaalkii Ameerikaanka. – Qalinkaaga wax yar ma ii dhiibi kartaa?\nQasaaye ma uusan dooneyn in dahabka laga arko. Markaasuu la yimid xeelad deg deg ah, lana soo booday, “This is not a pen.” – Kani qalin ma ahan.\nSarkaalkii oo eegayaa yiri, “What is it then?” – Haddaba muxuu yahay?\nQasaaye inta afka u dhaweeyay dhegtii sarkaalka ayuu yiri, “It’s a bomb.” – Kani waa bambo.\nSarkaalkii indhuhuu galka ka bixiyay. Oo inta qeyliyay ayuu bahal haraanti ah ku qaaday shafkii Qasaaye. Saa Qasaaye oo duulaya ayaa ku soo dhacay geeska kale ee luuqa. Wuxuuna arkay sarkaalkii oo biskooladdiisii ku soo shiishaya. Hayeeshee isla markiiba ayaa xabbado wiifto ahaa waxay haleeleen fuustooyinkii shidaalka. Qaraxii fuustooyinka ayaa xigay. Saa olol firir ah ayaa kala dhex galay Qasaaye iyo Sarkaalkii. Jawaannadii isku raseysnaana midba doc ayuu u faniinay.\nWax yar ka dib, hal mar ayay xabbaduhu joogsadeen. Shabaabkii waxay ka faa’iideesteen qaraxii fuustooyinka – oo way baxsadeen. Qasaaye wuu suuxsanaa, oo naqaska ayaa ku dhegay. Dhowr jawaan oo qaraxii la soo duulay ayaa ku habsaday. Bur iyo bariis ayaa wejigiisa iyo madaxiisaba daboolay.\nWaxaa timid diyaarad kuwa qummaatiga u kaco ah si ay u daabbusho ciidankii calooshood-u-shaqeystayaasha. Sarkaalkii Ameerikaankana waa la waayay. Kooxdiisii iyo AMISOM ayaa bakhaarkii ka baaray. Yaabkoodee waa ay waayeen hal ruux oo ay wax gaareen. Aakhirkiina AMISOM ayaa dul timid Sarkaalkii oo diyeysan, garabkana ay xabbad ka leeftay oo dhiigayo. Wejigiisa waxaad moodday in boorbaro lagu bilbilay. Waxayna Sarkaalkii u xambaareen dhankii diyaaradda. Misana waxay ka daba geeyeen Qasaaye iyagoo rumeysan inuu ahaa tarjumaanka Ameerikaanka. Diyaaraddii way duushay. Joog hoose ayay ku socotay iyadoo dul mareysay xeebta.\nDaqiiqado ka dib ayuu Qasaaye indhaha kala qaaday iyadoo ay diyaaraddii hawada mareyso. Madaxa iyo mergiyada ayuu tuujiyay isagoo xanuun wejiga la kuduudaya. Wuxuu ku jiifay joodari loo goglay sagxadda. Joodari in yar ka duruqsanna waxaa jiifay oo lagu dhayayay Sarkaalkii garabka ka dhaawacmay. Labadooda weli isma aysan arkin. Waxaana u dhaxeeyay agab militari oo is dul raseysnaa.\nQasaaye markuu si fiican u miyirsaday ayaa mid askartii ka mid ah u keenay biyo qabow. Wuu qurquriyay. Oo misana madaxa isaga shubay. Markii ay naftu ku soo noqotay ayuu jeebabkiisa ka baarbaaray qalinkii dahabka ugu qarsoonaa. Wuu iska waayay. Wuxuu Qasaaye la hadlay askirigii biyaha u keenay: “Ma aragtay qalin aan watay?” Askarigii ayaa yiri, “Haa! Waa kan. Anigaa kuu hayay.” Qasaaye farxad ayaa saaqday.\nSarkaalkii dhaawaca ahaa ayaa maqlay ereyga “qalin” iyo codka Qasaaye. Wuxuu qooraansaday cidda ka hadleysay qalinka. Mise waa Qasaaye oo diyaaraddii saaran. Saa af labadii buu Sarkaalkii yiri, “War qalinka tuura waa bambo,e. Waa bambo. Tuura!! Tuura!!” Hayeeshee dheg jalaq looma siin. Waxaana loo qaatay inuu weli sasan yahay. Maba uusan sugine wuxuu iska soo tuuray helikabtarkii oo badda kor duuleysay. Markuu nabad biyihii badda ku galay ayuu kor eegay iyo diyaaraddii. Wuxuu sugayay inay qaraxdo.\nAskarigii qalinka u keenay Qasaaye ayaa yiri, “Hal su’aal ma ku weydiin karaa?”\nAskarigii: “Horta adiga sidee ku soo raacday ciidankeenna hawsha ka fulinayay bakhaarka?”\nQasaaye waaga ayaa ku beryay. Dhankii daaqadda ayuu sahansaday. Saa Sarkaalkii badda ku jiray ayaa wuxuu arkay nin madow oo helikabtarkii iska soo tuuray. Wuu eegay. Indhahana ka mirigmirigsiiyay. Wallee waa Qasaaye. Wuu firigfirigleeyay Sarkaalkii. Oo baddii ayaa ku yaraatay. Caytan iyo habaarna isku daray. Hadduu si fiican u sii eegay Qasaaye waxaaba ka soo horreeyay oo xawli ku soo dhacayay qalinkii. Sarkaalkii oo quus ah baa qeyliyay: “Diyaaradda oo dhan baad heysatay. Maxaa i kaa daba dhigay?!”\nQasaaye iyo qalinkiisii oo isla socdo ayaa u soo dhawaaday Sarkaalkii. Markuu Sarkaalkii arkay in xaajo meel xun mareyso ayuu miciin biday inuu quuso oo badda hoose isku nabo inta ay bambadu ka qarxeyso. Wuxuu ka war helay qalinkii iyo Qasaaye oo hal mar biyihii ku soo wada dhacay. Meel uu u baxsado ayuu garan waayay Sarkaalkii. Neefta ayuu isku celiyay oo isku nabay badda salkeeda.\nQasaaye inta qalinkii dahabka ugu qarsoonaa gacanta ku dhigay ayuu u dabaashay dhankii xeebta. Si aan looga garan dhallinyaradii meesha ku dabaalaneysay ayuu xooray shaatigiisii iyo surwaalkiisii – wuxuuna la soo haray daba-gaab iyo funaanad garan ahayd. Diyaaraddii inta isa soo gaddoomisay ayay ku soo noqotay bartii uu firigfirigleynayay Sarkaalkii oo duufka iyo calyada isku qasay – indhuhuna xinjir dhiig ah noqdeen. Si aayar ah ayay u qaateen askarigooda. Qasaayena si aayar ah ayuu isugu dhex daray dhallintii xeebta ku dabaalaneysay isagoo qalinkii gacanta midig ku xagsanaya. Hal mar ayuu cirka eegay. Helikabtarkii hawada ayay gashay, una jiheysatay markab u fadhiyay badda.\nQore: Cabdullaahi Janno\nNext Diinta iyo Sayniska\nCuriskii ku guuleystay kaalinta saddexaad ee Tartan Curiseedka Muuse Galaal ee Hiddaha iyo Dhaqanka 2018. Hordhac Sinji aw ...\nWaa Maxay? Tartankan waxaa loogu magacdaray Abwaankii weynaa ee Muuse Galaal- Alle ha u naxariisto ...\nhhhh waxpaaa ka dhacay meeesha lays wada raadsnayay ayaaba mishkilad ah amisom alshabab tuug miskiin hhjhj walhi sheeeko asal ah weeyaan qof xogta somalia haya ayaa sameyey\nKkkkkkkk waa sheeko aad ii cajabisey murti iyo xikmad weyna ku jirto intaas oo kali ah maahane waxaan u bogey qaabka uu allifey qiraagu, ereyada iyo sadaradeeda un tahey mid waaqici ah oo maalin kasta ka dhacda dhulkeenni hooyo ee hadda beesha caalamku qabsatey….Mahadsanid walal cabdullaahi janno waxaad tahey kuwa laga sugayo iney dadkeenni qalin ku badalaan…ALLE HAKU XAFIDO\nPingback: Qasaaye: A Collection of Stoies – Milicsi – Warsidaha BADSO\nPingback: Qasaaye: A Collection of Stories – Milicsi – BADSO\n“Soomaalidu been waa sheegta, beense ma maahmaahdo.”\nMarch 30, 2017\t65,972\nApril 1, 2017\t27,730\nMay 30, 2016\t23,759\nFebruary 26, 2017\t21,769


Qore: Gure S\nAadami ka badanee\nAlle yare ma noqonaa?\nKa hor inta aynaan soo dhirin-dhirin sooyaalka dhacadadii Ilig-dal-dala, waxaa habboon inaan xuso gabay ama buraan-bur taariikhi ah oo ay tirisay islaan ka dhalatay beesha xasuuqa ku dhacay.\nSida aan dersay, ka dib goortaan la sheekaystay dad badan oo waayeel ah, una dhashay gobalada kala duwan ee Soomaaliya, waxay dadka badankood aamminsan yihiin in xasuuqii Ilig-dal-dala ay sal u tahay suugaan aanay dadku jeclaysan, iyadoo si buuxda dareenkeeda ugu cabbiraysa haweenaydaas. Buraanburka ay tirisay aftahanadaas, wuxuu ahaa, sida ay qabaan, dadka aamminsan waxyaabaha ay ka midka yihiin: ”habaar, inkaar, il, iwm.” inuu sal u yahay dhibkii ka dhacay degmada Ilig-dal-dala (anigu shakhsiyan ma qabo sidaas).\nHoraantii Sanadihii 1900 waxaa beesha halkaas dega ay is badeen kibir, isla-weyni, iyagoo, sida la wariyey, isku darsaday tayo,tiro xoola badni. Sida la ii sheegay geyigaas in muddo ah dagaal iyo abaar ba’an kama dhicin, taas oo keentay inay badatay barwaaqadii,nimcadii berigga iyo baddaba, sidoo kale waxaa kordhay tirada dadkii.\nHaddab sida la wariyey, inkastoo aan laheyn sanad iyo taariikh sax ah, waxaa la sheegay in haweenay ka dhalatay beesha halkaas dagta inay maalin ku buraanburtay, buuran-bur, sida la sheegay laga raacay. Islaantaas oo ku hadal qabsanaysa aabbaheed Indha-Xaraare, islamarkaana muujineysa qab-weyni, faan iyo nimcadii Eebbe oo ka badatay ayaa dharaar cad ku buraan-burtay:\nWaxaa haddaba haatan laga joogaa in ku dhow boqol sanadood goortii uu dhacay xasuuqii foosha xumaa ee ka dhacay degmada Eyl, gobalka Nugaal. Xasuuqan oo loo gaystay beesha degta deggaanka Eyl wuxuu dhacay qiyaastii, sida uu qoray buugga ”Divine Madness” ee uu dhigay dr. Abdi Sheikh Abdi sanadku markuu ahaa 1903, wuxuuna ka dhacay magaalada taariikhda weyn leh ee eyl.\nJawaab: Qoraagii ku Talaxtegey Sayid Maxamad Cabdille [Miicaad]\n”About the middle of August (of 1903?) the Mullah, who had been sitting down in the southeastern Nogalm oved with a force amounting, according to report, to 3, 000 mounted men, on Illig and absolutely cleaned out the place. Over 600 Mijarten are said to have been killed, 150 rifles captured...the whole of the very numerous flocks and herds of Issa Mahmud taken away…” sidaa waxaa qoray buugga dr. Abdi Sheikh\nXasuuqii ka dhacay Ilig-dal-dala waxaa ku dhintay dad fara badan oo Soomaaliyeed, iyadoo si bina-aadanimada ka baxsan dadkaasi badda loogu guray,ka dib goortay ka soo horjeesteen dhaqdhaqaaqii Sayid Maxamed Cabdulle.\nWaxaa habboon in la xuso, lana xasuusto, madaama, qiyaas ahaan, haatan laga joogo qarni ku dhawaad.\nFIIRO GAAR AH: ujeedada maqaalku ma aha in looga soo horjeedo halgankii xaqa ahaa ee Sayid Maxamed. Hadafku waa mudnaan iyo tixgelin boqol sano ka dib dhacdadii Ilig-dal-dala


Dowladda Islaamiga oo Lawareegtay Gobolka Deyruzuur iyo Ceelka Shidaalka Ugu Weyn Suuriya.\n0 Friday July 04, 2014 - 07:26:04\nIsbedello dhanka maamulka ah ayaa lagasoo sheegayaa wadanka Suuriya oo sedaxdii sanadood ee lasoo dhaafay ay dagaallo culus ka socdaan.\nDhageyso:Amiirka Dowladda Islaamiga Ah Oo Ciidankiisa Faray in Ay Udhimriyaan Muslimiinta Sunniga Ciraaq.\n0 Wednesday July 02, 2014 - 10:18:38\nSheekh Ibraahin Cawad amiirka dowladda Islaamiga ah ayaa jeediyay kalimaddiisi ugu horreysay tan iyo markii ciidamada mujaahidiinta ay qabsadeen dhul ballaaran oo Ciraaq iyo Suuriya katirsan.\nSawirro:Dowladda Islaamiga Oo Dhoolatus Melleteri Kusoo Bandhigtay Sawaariikhda Riddada Fog SCOD.\n0 Visits: 15346 | Tuesday July 01, 2014 - 09:03:49\nMarkii ugu horreysay mujaahidiinta dowladda Islaamiga ah ayaa dhoolatus melleteri kusoo bandhigay Sawaariikhda casriga ah ee dal kadal isaga kala gooshta.\n0 Visits: 7975 | Sunday June 29, 2014 - 18:08:04\n0 Visits: 2258 | Sunday June 29, 2014 - 13:03:46\n« Prev1 ... 186187188189190191192 ... 194Next »\n18/10/2018 - 08:11:53\n18/10/2018 - 08:10:02\n17/10/2018 - 08:04:03\n16/10/2018 - 10:13:06\n15/10/2018 - 09:00:17\n11/10/2018 - 08:10:36\n11/10/2018 - 06:10:36\n10/10/2018 - 08:10:36\n08/10/2018 - 08:23:45\n04/10/2018 - 18:20:27\n03/10/2018 - 08:22:18\n03/10/2018 - 07:42:33


Dowladda oo kasoo dabacday mowqifkeedi guddiyadda doorashooyinka | KEYDMEDIA ONLINE\nDowladda oo kasoo dabacday mowqifkeedi guddiyadda doorashooyinka\nDowladda Federaalka ayaa maanta markii ugu horeysay ka hadashay guddiyadda doorashooinka ee khilaafku ka taaggan yahay.\nMUQDISHO - Ra'isul Wasaare ku xigeenka Xukuumadda, Mahdi Maxamed Guuleed ayaa tanasul ka muujiyey mowqifka Dowladda Federaalka ee guddiyadda doorashooinka oo khilaaf ka taaggan yahay.\nMahdi oo ka hadlay maanta munaasabad ka dhacda Tiyaatarka Qaranka, ayaa sheegay in dowladdu ay diyaar u tahay dib u eegis lagu sameeyo guddiyada doorashada.\nWaxaa uu ka dalbaday madaxda Maamuladda iyo dhinacyada ay quseyso doorashada in la fuliyo heshiiska doorashada dadban ee horey leysugu afgartay.\nDhawaan, Mahdi oo khudbad ka jeedinayay Munaasabad kale oo ka dhacday Tiyaatarka Qaranka, wuxuu sheegay in wareegga kowaad uu Farmaajo ku guuleysan doono doorashada.\nHadalka Mahdi Guuleed ayaa imaanaya xili maanta magaalada Muqdisho ka dhaceen rabashado iyo iska horimaadyo ka dhashay dibadbaxyo looga soo horjeeda Dowladda Madaxweyne Farmaajo.\nDalka wuxuu ku jiraa marxalad cakiran, oo dhinac walba ah, oo ugu horreeyaan amniga iyo doorashooyinka oo Farmaajo waqtigooda ku qaban waayay, ee dib u dhaca ku yimid.\nArimaha hada la isku haysto ayaa kamid ah qaab dhismeedka guddiyada doorashooyinka ee lagu soo daray xubnaha NISA iyo shaqaalaha dowladda, si ay Farmaajo ugu hiiliyaan, islamarkaana codadka ugu shubaan.\nWaa kuma Guuleed\nRa’iisulwasaare ku xigeenka dowladda Soomaaliya Mahdi Guuleed ayaa wacad ku maray in uu Difaac iyo gaashaanba u noqon doono Madaxweynaha waqtigiisu dhammaaday ee Farmaajo, Guuleed ayaa lagu tilmaamay inuu yahay mas'uul musuq-maasuq badan islamarkaana nin jeclaysiga ku caan baxay.\nMahdi Guuleed waxa uu kamid yahay shaqsiyaadka daacadda u ah Madaxweyne Farmaajo, waa aftahan hadal macaan marka uu bulshada la hadlayo, waxaa lagu sheegaa in uu kamid yahay shaqsiyaadka shacbiyadda usoo jiiday kooxda Nabad iyo Nolol la baxday ee uu Farmaajo hoggaamiyo.\nGuuleed ayaa lagu tilmaamay inuu yahay mas'uul musuq-maasuq badan islamarkaana nin jeclaysiga ku caan baxay, isagoo labadii bilood ee uu ahaa sii hayaha xilka Ra'iisul Wasaaraha lunsadey lacag badan, sidoo kalena xafiiskiisa keenay dhalinyaro beeshiisa ah.


Farmaajo oo ballanqaaday in sanadkan ay hirgalin doonaan hal arrin oo ahmiyad u leh dalka (Maxay tahay) - Caasimada Online\nHome Warar Farmaajo oo ballanqaaday in sanadkan ay hirgalin doonaan hal arrin oo ahmiyad...\nFarmaajo oo ballanqaaday in sanadkan ay hirgalin doonaan hal arrin oo ahmiyad u leh dalka (Maxay tahay)\nMuqdisho (Caasimada Online)-Madaxweynaha Somalia Maxamed C/llahi Farmaajo ayaa shaaca ka qaaday in dowladiisa ay dooneyso mideynta guud ahaa dalka iyo dadka Soomaaliyeed.\nMadaxweyne Farmaajo waxa uu sheegay in ahmiyada ugu weyn dowladiisa ee sanadka 2018 ay tahay dib usoo nooleynta is dhexgalka Bulshada Soomaaliyeed, waxa uuna qiray in dowladiisa ilaa xad ay xal u heshay bulshadii kala fogeyd.\nMadaxweyne Farmaajo waxa uu xaqiijiyay in dowladiisa ay sanadaani 2018 dhexda u xiran doonto isku geynta shacabka ku kala irdhoobay Colaadihii soo maray dalka, waxa uuna cod dheer ku sheegay inaanu ka gaabin doonin mideynta Umadda.\n‘’Wey naga go’an tahay inaanu sanadkaan xooga saarno hal arrin oo ah mideynta Umadda Soomaaliyeed, waxaanu dooneynaa in dhammaan Umadu ay u kala gooshi karto min Degmo ilaa tuulo waliba oo dalka ah’’\n‘’Waxaan dareemeynaa inay jiraan dad isku xirka iyo is jecleysiinta Bulshada u arka dhibaato hase yeeshee waxaan qireynaa inaanu ka waaban doonin ka dhabeynta Hadafkeena dowladnimo’’\nSidoo kale, Farmaajo ayaa Hogaamiyayaasha maamulada ka jira dalka ugu baaqay inay kaalin ka qaatan mideynta Umadda Soomaaliyeed, isla markaana isku furan dalka.\nHaddalka Farmaajo ayaa imaanaya xili uu booqasho dhiiri galin ah ka wado deegaanada maamulka Puntland.


Haween u xiran Kurdiyiinta Suuriya Oo Dhibaato Adag la kulmaya. – Radio Alfurqaan | Xarunta Wararka Sugan\nHaween u xiran Kurdiyiinta Suuriya Oo Dhibaato Adag la kulmaya.\nOn Sep 16, 2020 362 0\nDhibaatooyin ba’an iyo nolol xumo ayaa ka jirta kaam weyn oo ku yaala gobolka Al-Xasaka ee dalka Suuriya, halkaas oo ay maamulaan malleeshiyaadka Kurdiyiinta ee ka amar qaata dowladda Maraykanka.\nKumanaan ruux oo isuga jira haween iyo caruur ayaa lagu hayaa kaamamkaas, isagoo lagu tilmaami karo inuu yahay xabsi weyn oo dusha sare kafuran, dadkana looma ogola iney halkaas ka baxaan.\nCuntada iyo biyaha ayaa aad u liita, waxaana haweenka muslimaadka ah ee lagu hayo kaamkaas ay ku noolyihiin xaalad adag, iyagoo tacadiyaad kala duwan kala kulma malleesiyaadka Kurdiyiinta ee leh dhaqanka Ameerikaanka.\nDhawaan tiro dumar ah oo wata caruur yar yar oo ay dhaleen ayaa qaaday tallaabo ay ku doonayeen iney kaga baxsadaan kaamkaas xabsiga ah, iyagoo isku qariyay booyado waweyn oo ka baxayay kaamka.\nBooyadaha ayaa xilli ay marayeen mid kamid ah kontoroollada malleeshiyaadka Kurdiyiinta waxay la kulmeen baaritaanno adag, taaso keentay iney fashilmaan haweenkii iyo caruurtooda ku baxsayay booyadaha dhexdood.\nMuuqaallo lagu baahiyay Internetka ayaa muujinaya iyadoo haweenka muslimaadka ah iyo caruurtooda laga soo saarayo booyadaha, halka caruurto uu naqaska ku dhegay, sababo ku aadna Oxygeyn la’aan.\nIsku dayada ay haweenkan ku doonayaan iney kaga soo baxaan xabsiga Al-howl ee ay Kurdiyiinta ku tilmaamaan inuu yahay kaam ayaa ah kuwa halis badan, waxaana ay ku waayaan noloshooda, iyadoo xitaa looga qaato lacago kumanaan dollar ah.\nHaweenka Muslimaadka ah ee ku xiran halkaas ayaa ah gabdhaha muhaajiraad ah oo intooda badan kasoo jeeda wadamada caalamka Islaamka iyo xitaa wadamada reer galbeedka.\nAxmad 3954 posts 8 comments\nTeleefannada Diblumaasiyiin Maraykan ah Oo la Jabsaday. (Dhagayso)\nOrdogan Oo ka badbaaday Isku day lagu doonayay in Lagu Dilo.\nAxmad\t Dec 5, 2021 0\nJijeelle iyo Makanne oo Diyo ku kala qaatay Wilaayada Hiiraan.…


Wargelin: Sannadguuradii 13aad ee kasoo wareegtay xasuuqii ka dhacay Dugsigii Sare ee Maxamuud Axmed Cali.\n/Q: Cabdulfataax M. Cabdulle\nMaanta oo ku beegan 10-ka Febaraayo ee sannadkan 2004, beesha Nuux Maxamuud meel kasta oo ay joogaanba, waxay si murugo iyo tiiraanyo leh u xusayaan sannadguuradii 13aad ee kasoo wareegtay xasuuqii 86 qofood oo dhamaantood ka tirsanaa beesha Nuux Maxamuud. Dadkaas waxaa si gardarro ah loogu gumaaday Dugsigii Sare ee Maxamuud Axmed Cali oo ku yiil degmada Kaaraan ee magaalada Muqdishu taariikhdu markay ahayd Feb. 10, 1991. Maalintaas iyada ah ciidamo hubeysan oo daacad u ah maamulkii Cali Mahdi Maxamed ee lagu soo dhisay dalka Jabuuti, ayaa si bani�aaddanimada ka baxsan u xasuuqay dadkaas. Sababta shacabkaas aan waxba galabsan loo xasuuqayna waxay ahayd cadowtannimo qabiil oo xilligaas si gaar ah loola beegsaday guud ahaan beelaha ku abtirsada Daarood.\nWax yar ka dib, marki la fuliyay xasuuqa dadkaas, Cali Mahdi Maxamed ayaa wareysiyo kala duwan ku sheegay in ilaa 50 qofood oo ka tirsan Jabhaddii USC la dilay kadib marki looga shikiyay in ay abuurayaan amni darro carqalad ku ah USC. Hadalkaas waxaa laga sheegay Idaacadda ku hadasha codka maamulkiisa, wuxuuna ahaa marin-habaabin loola jeeday in lagu baabi�iyo dambiyada dagaal ee la fuliyay. Shacabkan la xasuuqay waxay ahaayeen dad ku abtirsada beesha Nuux Maxamuud waxayna ab-wadaag yihiin qabiilka Majeerteen kamana mid ahayn jabhaddii USC. Sidoo kale ma ahayn dad hubeysan.\nDadkan la xasuuqay waxay isugu jireen arday, ganacsato iyo culumaa�udiin, da'dooduna waxay u dhexeysay (8 jir ilaa 65 jir). Cali Mahdi wuxuu wareysigiisa ku sheegay in tirada dadka la laayay ay ahayd ilaa 50 qofood balse tirada runta ah waxay dhamayd lix iyo siddeetan (86) qofood. Bayaanka idaacadda laga sheegay wuxuu muujinayaa ujeeddadiisa oo ahayd in uu daboolo ama qariyo falalka bani�aadannimada ka baxsan ee maamulkiisu ku kacay.\nXuskan sannadguurada 13-aad ee xasuuqii ka dhacay Dugsigii Sare ee Maxamuud Axmed Cali, oo ah mid aan ka baa�bi doonin xuxuusta dadka Soomaaliyeed ee nabadda jecel, gaar ahaan beesha Nuux Maxamuud, waxuu kamid yahay dhacdooyinka murugada leh ee ka dhacay dalka Soomaaliya 13-kii sano ee ugu dambeeyay. Haddaba, waxaan ugu baaqaynaa dhammaan ummadda Soomaaliyeed iyo hey'adaha aan dowliga ahayn ee u dooda xuquuqda aadanaha, in ay xil weyn iska saaraan sidii looga hortagi lahaa xad-gudubyada ka dhanka ah bini�aadannimada loona aqoonsado kuwa ka dambeeya dambiilayaal-dagaal. Sidoo kale waxaan u soo jeedineynaa dhammaan Ururrada Bulshada oo ay saxaafadda Soomaaliyeed qayb ka tahay in la hor mariyo ololaha wacyi galineed ee ku wajahan nabadda iyo dhowridda xuquuqda aadanaha, si loo abuuro jawi nabadeed oo saamaxaya in dadka Soomaaliyeed ay ku wada noolaadaan si nabad ah oo cadaalad iyo sinnaan ku dhisan, loogana digo kuwa geysanaya xadgudubyada ka baxsan Xuquuqda Aadanaha ee dhacaya goor walba.


R/W Ku xigeenka Soomaaliya “Dhibaatooyinkii jiray waxay nabareen casharo nagu filan kuwaasoo Indhaha noo furay” | Radio Dalsan FM 91.5 MHz | Warar Sugan | Somalia News\nHome Warar R/W Ku xigeenka Soomaaliya “Dhibaatooyinkii jiray waxay nabareen casharo nagu filan kuwaasoo...\nR/W Ku xigeenka Soomaaliya “Dhibaatooyinkii jiray waxay nabareen casharo nagu filan kuwaasoo Indhaha noo furay”\nRa’iisul Wasaare ku xigeenka Soomaaliya Mudane Mahdi Maxamed Guuleed (Khadar) ayaa maanta ka qayb galay kalan lagu soo bandhigayay Xog laga soo aruuriyay ka qayb galayaashii shirkii Dib-u-heshiisiinta Soomaaliya kaa soo ka dhacay caasimadda Muqdisho, si loola wadaago dawladda iyo dhamaan qaybaha kala duwan ee bulshadda, waxaana soo qaban qaabiyay madaxda Wasaaradda Arrimaha Gudaha,Federaalka iyo Dib-u-heshiisiinta Soomaaliya.\nWaxaa xafladda ka soo qayb galay Wasiiradda Wasaaradaha,Arrimaha Gudaha, Arrimaha Dibadda, Warfaafinta, Wasiir ku xigeenka Amniga, Xil-dhibaano, gudoomiyaha gobolka Benaadir, Ururadda Bulshadda iyo Khuburo ka socday Wasaaradda Arrimaha Gudaha.\nWasiirka Wasaaradda Arimaha Gudaha,Fedaraalka iyo Dib-u-heshiisiinta Soomaaliya Abdi Faarax Siciid (Juxa) ayaa ku qeexay ahmiyadda shirkan in uu yahay habkii dawladda iyo shacabla loogu soo bandhigi lahaa xog-aruurin iyo cilmi baaris ku salaysan nidaamka dib-u-heshiisiinta dalka, waxuuna sheegay in mar kale shir lagu qaban doono magaaladda Muqdisho,si loola wadaago bulshadda natiijadda ka soo baxday shirkii dib-u-heshiisiineed ee dhawaan la qabtay, waxuuna hadalkiisa raaciyay in dhamaan Maamul Goboleedyadda lala wadaagi doono xog-aruurintan la sameeyay.\nRa’iisul Wasaare ku xigeenka Soomaaliya ayaa cilmi-baarista iyo xog-aruurinta la sameeyay uga mahed celiyay madaxda Wsaaraddda Arrimaha Gudaha, iyo khubaraddii ka soo shaqeysay maadaama ay ku qotonta xaaladdaha ka jira dalka, kuwaa soo loo baahan yahay in hadda wax laga qabto,si shacabku ay u dareemaan dawladnimadii ay ku haminayeen loona hirgaliyo qorshaha madaxdwaynaha Soomaaliya iyo xukuumadda ee u adeegidda Dalka,Dadka iyo Diinta.\n“Intii ay socdeen dhibaatooyinkii ka jiray dalka waxaan ka baranay casharo nagu filan,kuwaa soo Indhaha noo furay,marka waa in aan danteena garanaa oo aan ka shaqeynaa midnimadda ummaddeena” ayuu yiri R/W ku xigeenka Soomaaliya.\nRa’iisul Wasaare Khadar ayaa xaqiijiyay in bulshadda Soomaaliyeed ay diyaar u yihiin horumar iyo wada shaqeyn, waxuuna madaxda dawladda iyo shacabka Soomaaliyeed u soo jeediyay in ay gacan siiyaan barnaamijka Dib-u-heshiisiinta dalka oo muhiimad wayn leh.\nMadaxdii ka soo qayb gashay shirka ayaa si wada jira ah usoo dhaweeyay xog-aruurinta la sameeyay taasoo ku salaysan sidii xal loogu heli lahaa khilaafka dadka Soomaaliyeed,waxayna u mahed celiyeen shaqalaha iyo maamulka Wasaaradda Arrimaha Gudaha, maadaama muhiimad wayn siiyeen xalinta khilaafka dalkeena.\nPrevious articleDhageyso:-Puntland oo sheegtay in lala xisaabtami doono Madaxda maamulada deegaanada Maamulkaas\nNext articleDEG DEG:-Madaxweynihii Hir-Shabeelle oo kalsoonidii laga noqday


Muuse Biixi oo Beertii oo Xooga kaga Qaaday Cismaan Dacas isku soo sawiray kuna Jeesjeesay, Baaqa Beesha H. Jeclo - somalilandlivemedia\nMuuse Biixi oo Beertii oo Xooga kaga Qaaday Cismaan Dacas isku soo sawiray kuna Jeesjeesay, Baaqa Beesha H. Jeclo\n19:18 7. October 2017\nMuuse Biixi oo Beertii oo Xooga kaga Qaaday Cismaan Dacas isku soo sawiray kuna Jeesjeesay, Baaqa Beesha H. Jeclo wakhti aan sii fogayn ayay wax garadka iyo madax dhaqameedak Beesha Habar jeclo waxa ay baaq Culus kasoo saartay Beer uu Muuse Biixi Xoog ugaga Haysto Deegaanka Gabilay halkaas oo uu Wakhtgii Dagaalkii Sokeeye Kaxoogay Ex Jeneral Cismaan Dacas.\nSarkaalan hawl gabka ah ayaa dhowr jeer Codsaday in Beertiisa loosoo celiyo Muusna Looga Qaado kahor inta aanu Muuse Madaxwayne noqon. Muuse Biixi ayaa Muran dhuleed kala dhexeeyaa kudhawaad 15 Qof oo Muwaadinin caadiya ah waxana Arinta dhulboobka uu bilaabay Wakhtigii uu Dalka Madaxwayne Cigaal wasiirka uga dhigay.\nMuuse Bixii oo Beertii Cismaan Dacas kulaafyoona isaga iska dhago maray Baaqyo kala danbeeyay oo ay Madaxdhaqameeda Beelaha Habar Xabuusho kaga Dalbadeen in uu Beertaas kusoo Wareejiyo Ex Taliye Cismaan Dacas\nMuuse Bixi waxa uu hore udiiday in uu Beesha Habar Jeclo kuwareejiyo Gudoomiyenimada Xisbiga kulmiye waxana uu Muuse kacabsi qabaa in Laga guulaysto doorashada Somaliland labada 2017 kadibna in uu Markale isa soosharaxo Haduu Nolol kugaadho Doorashada Madaxtinimo ee 2022\nArabsiyo:-Haweenay Dhulka La Sintey Xisbiga Gabalkiisii Dhacay Ee KULMIYE Video\nXisbiga WADDANI Oo Kalsoonidii Kala Laabtay Labada Urur Ee Xukuumadda KULMIYE U Adeega Ee SONSAF Iyo Akadamiyada Nabada\nGuddoomiyaha Waddani Ee Maraykanka Maxamed Aadan Tarabbi Oo Badhasaabbada Saaxil Iyo Saraar Ku Tilmaamay Laba Axmaq Oo Waxmagarato ah\nNewer PostHalkan Ka Daawo : Gudoomiyaha Xisbiga Wadani Ee Gobolka Sanaag Oo Eedihii Ugu Cuslaa U jeediyay Professor Axmed Ismail samatar\nOlder Post Baldayaay Ayaamuhu Isku Derojo Maahee. By Cabdi Yuusuf


Madaxweynaha Dawladda Puntland oo Ka Qayb Galay Shirkii Muqdisho oo Si Rasmi ah U Furmay.\nHome /Blog/Madaxweynaha Dawladda Puntland oo Ka Qayb Galay Shirkii Muqdisho oo Si Rasmi ah U Furmay.\nSomali News |\nMadaxweynaha dawladda Puntland Dr. Cabdiweli Maxamed Cali Gaas iyo weftigii uu hogaaminayey ayaa caawa fiidnimadii 30 October 2017 ka qayb galay shirkii wada tashiga DFS iyo dawladdaha xubnaha ka ah DFS ee Muqdisho uga socdey oo si rasmi ah u Furmay.\nShirkani oo ka furmay xarunta Madaxtooyada Villa Soomaaliya ee Muqdisho ayaa waxaa sidoo kale ka qayb galay Madaxweynaha DFS Mudane. Maxamed Cabdullaahi Maxamed Farmaajo, Ra’iisul Wasaaraha Soomaaliya Xasan Cali Khayre, Ra’iisul Wasaare ku-xigeenka DFS, Gudoomiye ku xigeenka Labaad ee Golaha Aqalka Sare, Masuuliyiin ka tirsan Goleyaasha DFS, Madaxweynaha Jubbaland, Madaxweynaha Koonfur Galbeed, Madaxweynaha Galmudug, iyo Madaxweynaha Hir-shabeelle iyo Masuuliyiin ka tirsan Goleyaasha dawladdaha xubnaha ka ah DFS.\nArrimo dhowr ah oo ay kamid yihiin dagaalka ka dhanka ahAl-Shabaab,dib u eegista Dastuurka, dardargelinta hanaanka Federaalka, daadajinta hannaanka ka faa’iidaysiga Khayraadka iyo mashaariicda horumarineed ee dalka ayaa waxaa loo xil saaray guddi isku dhaf ah oo ka kala socda Dowladda Dhexe iyo dowladdaha xubnaha ka ah DFS.\nMadaxweynaha Dawladda Puntland Dr, Cabdiwali Maxamed Cali Gaas oo shirka furitaankiisa khudbad dhinacyo badan taabanaysa ka jeediyay ayaa sheegay in shirkaan la isugu yimid uu yahay sidii baahida iyo dhibta jirta tashi looga yeelan lahaa, taasoo guul u horseedaysa shacabka Soomaliyeed, waxaana uu Madaxweynuhu tilmaamay in arintani ay muujinayso sida nidaamka faderaalku dalka uga hirgalay.\nMadaxweynaha ayaa ku dheeraaday muhiimadda ay leedahay in dalku amni iyo xasilooni uu helo, waxaana uu xusay Madaxweynuhu in rajo wanaagsan ay muuqanayso marka loo eego halka laga soo hayaamay bur-burkii kadib, isla markaana waxa uu Madaxweynuhu shacabka Soomaliyeed uga tacsiyeyey dadkii ku wax yeeloobey qaraxyadii kala danbeeyey ee shacabka Soomaaliyeed lagu dhibaateeyey 14 October iyo 28 October 2017, waxaana uu intii ku dhaawacantayna Eebbe uga baryey inuu u boogadhayo, intii ku dhimatayna u naxariisto, samir iyo iimaana Alle inaga siiyo.\nSidoo kale Madaxweynaha oo kahadlaya muhiimadda uu leeyahay amaanku ayaa tilmaamay in amnigu yahay waxa keliya ee Soomaaliya maanta u baahan tahay.\n“Waalidu waxa weeye wixii aad samayn jirtey inaad weligaa samayso haddana aad rajayso maxsuulkii kuusoo bixijirey wax kaduwan, waxaan u baahannahay amniga qaabkii aan u samayn jirney haddii uu illaa hadda wax tari waayey war amniga aan dib u eegno maxaa qaldan?, maxaan sixi karnaa aan is weydiino”. ayuu yiri Madaxweynaha dawladda Puntland.\n” Madaxweyne marka waxa loo baahan yahay maadaamaan isu wada nimid waxayaabo yaryar in aan dul istaagno waxaa ugu horeeya dalkani wuxuu u baahan yahay xasilooni siyaasadeed, taas oo ku imanaysa wada tashi, isu imatin iyo inay muuqato wada jir cadawgan inaan mid ka nahay, waxaan u baahan-nahay Madaxweyne arrimaha masiiriga ah oo ay ugu horayso dastuurka, xasilintii dalka, fadaraalayntii dalka iyo xorayntii dalka, shuruucda dalka lagu dhiqi doono waa in wax laga waydiiyaa dadka lagu dhiqidoono” ayuu yiri Madaxweynuhu.\nUgu danbayn, Madaxweynaha dawladda Puntland Dr. Cabdiweli Maxamed Cali Gaas ayaa ku booriyey DFS in ladaradar geliyo ka shaqaysiinta Aqalka Sare ee Baarlamaanka DFS, kuwaas oo si toos ah u metela dawladdaha xubnaha ka ah DFS, isl mar’ahantaana waxa uu Madaxweynuhu sheegay inu shirkanu u rajaynayo mid Soomaali oo dhan guul usoo hooya kuna soo gebagebooba maxsuul wanaagsan.\nXAFIISKA, WARFAAFINTA, WACYI-GELINTA, HIDDAHA IYO DHAQANKA EE MADAXTOOYADA DAWLADDA PUNTLAND.\nMilitants who killed 23 at Mogadishu hotel used intelligence service ID cards\nShirka Wadatashiga Horumarinta Warbaahinta oo Muqdisho ka furmay\nBerlin: Kulankii ay yeesheen Obama iyo Angela Merkel – VIDEO\nGonzalo Higuain oo shaki laga muujinayo taam ahaanshihiisa kulanka Sevilla\nMaxaa aabehay loo dilay 24-sano ka hor? By: Liiban\nQARDHO: Bandhigga Buugaagta Murtida Maareeye & Suugaanta Suuban (SAWIRO)\nR.W Cumar “Nabadda Gaalkacyo waa in wadajir looga shaqeeyaa\nR/W Khayre oo shir Gudoomiyay kulan looga hadlayay Arrmaha Gar-gaar ee Bini-aadanimadda Soomaaliya.\nMadaxweynayaasha Puntland iyo Koofur-Galbeed oo gaaray Magaalada Dhuusamareeb\nMadaxweyne Farmaajo oo gaaray Dhuusamareeb si loo dhammeystiro heshiiskii Galmudug iyo Ahlu Sunna\nMadaxweynaha Jubbaland oo baajiyay Safar uu ku tagi lahaa Caasimada Galmudug ee Dhuusomareeb


Dardaaran Tawl(Waalid) Q1AAD W/Q: Cabdiraxiin Hilowle Galayr | Laashin iyo Hal-abuur\nDardaaran Tawl(Waalid) Q1AAD W/Q: Cabdiraxiin Hilowle Galayr\nDardaaran Tawl(Waalid) Q1AAD.\nWaa soo jireen iyo dhaqan ab ka dhaxal ah in Tawl weliba la dardaarmo ubadkiisa una gudbiyo talo iyo tusmooyin nololeed, isaga oo ku kordhinaya waayo aragnimadiisa iyo aqoontiisaba. Ugana digaya dhibaatooyinka soo foodsaari kara noloshiisa geerida tawlka kaddib.\nHaddaba wiil la yidhaahdo GOROD ayaa Aabbihii GEEDI la dardaarmay waxa uuna ku yidhi, maandhoow haddaad noolaato Afar iska jir:\n1.Wacal/ Garac ha korsan, haddaad korisana baradaada haku korin.\n2.Boqor iyo hoggaamiye hala noqon jaal iyo widaay aad ku kalsoontahay\n3.Doqona iyo nin liid aad taqaanna gabadhaada ha siinin.\n4.Xog halis naftaada gelin kartana haweenaydaa ama xaaskaaga haw sheegin.\nGOROD wuu weynaaday waxa uuna gaadhay 20 jir, haddaba dadkii hore ma ahayn kuwa maanta jooga ee badankooda dhulka lagu culeysiiyey ee waxa ay ahaayeen dad karti iyo hawlkarnimo u dhashaye, guntiga ayuu dhiisha isaga dhigay, wuxuu noqday nin magac iyo milge ku leh bulshada dhexdeeda, aadna loo tixgeliyo.\nMaalin maalmaha ka mid ah ayaa markuu guursaday waxaa ku soo dhacay dardaarankii Aabbihiis. Ka gadaal waxa uu ku tallamay inuu bal si dadban u ogaado isagoo digtoonina ku jirto wixii aabbihii faray hadduu yeelo waxaa uu kala kulmi karo.Intaannu waxba dhalinba waxa uu ka billaabay inuu korsado WACAL uu ogyahay inuusan dhalin, gurigiisa ayuu keenay waxa uuna dhiibey xaaskiisa, si wanaagsan oo la mid ah sida loo daryeelo loona koolkooliyo ubadka ayuu u soo barbaariyey.\nTallaabadii labaad waxa uu jaal iyo widaay la noqday BOQORkii deegaanka isagoo u soo maray jiidaal dheer, mar uu ammaano iyo mar uu deeq iyo milgeeyn geeyaba waxa uu suurtageliyey inuu noqdo qofka ugu dhaw BOQORKa, weligiisan dan gaar ah ma weydiisan, taasoo boqorku u arkay inuu yahay taageere lagu kalsoonaan karo.\nMarkii la joogay muddo 20 Gu’ oo kale ku dhawaad ayaa uu gabdhihiisa laba mid ah kala siiyey DOQON xoolo leh iyo DIRAC oo sabool ah.Markii dhammaan ay usoo Af jarantey hawlgalkii ogaanshiiyaha waxaa dhici kara hadduu sidaa yeello, ayuu waxa uu bilaabay sidii uu uga gun gaadhi lahaa dardaarankii Aabbihiis.\nBoqorku waxa uu lahaa DEERO aad uu u jecelyahay oo uu xannaaniyo, waxaa DEERADA ilaalin jirey adeegayaal u gaar ah oo tabobaran, deeradaas agteeda iyo agagaarkeedana lama mari kareyn.Maalintii dambe ayaa uu GOROD waxa uu BOQORki u weydiiyey si kaftan ah, BOQOROOW horta maygu kalsoontahay? Boqorkii oo iska ilaalinayaa in xumaan lagu tilmaamayo ayaa yidhi: ” HAA naftaydaan kugu halayn karaa wax kale iska daaye”\nGOROD ayaa yidhi: Waa tahaye haddey sidaa tahay waxa aan kaa doonayaa inaad toddobaad igu haleyso DEERADAADA oo aan beertayda ku soo hayo, si dadku u ogaadaan jaalnimadeenna iyo kalsoonida aad ii hayso?!\nBOQORki ayaa yara aamusay, waxa ayna la noqotey arrintaasi gar, maxaa yeelay waxa uu is yidhi: Haddaad maya tidhaahdo jaalkaaga hadalkaad ku tidhi nafteydaan kugu haleyn karaa wuu beenoobayaa, isagoo werwerna ku jiro haddana is giijinaya ayuu qaatay go’aan kuna yidhi waad wadan kartaa, balse, ogoow deeradayda naftayda waan ka jeclahay, hadday wax gaadhaan qoortaan kaa goynayaa.\nGOROD durba arag in boqorku deeradu kala weyntahay qof dhan, haddana waa nin ujeed lehe, haye Boqoroow ayuu yidhi:\nGOROD waxa uu kaxeeyey deeradii waxa uuna geystay beertiisa, halkaas uu ku dejiyey habkii uu dhammaan afarta arrimood ku ogaan lahaa. Goor galabnimo ayuu ka soo degay FARASkiisa isaga oo NEEF qoorta ka go’an sida oo caloosha laga saarey meel ka mid ahna Nabar ama gunaad Fallaadh ku dhacday ka muuqato.Waxaa durbadiisa weydiisay xaaskiisa waxa uu yahay neefkani, isagoo xanshaqaqaya dadka kalena xogtaas ka qarinaya ayuu dhegta ugu sheegay in isagoo galabta dhugtamaya ay faallaadh seeraarahi u gudubtay dhanka kale oo DEERADI boqorku daaqayso, wadnahana ka haleeshay, waxa uuna u raaciyey walaaley arrinkaas cidna haw sheegin hana la wadaagin.\nCabdiraxii Hilowle Galayr


Shahaadada Bachelor Degree ee Jaamacadda Magaalada London Deeqda Hogaamiyaasha Caalamiga ah ee UK, 2019 2022\nJuly 23, 2019 Okpara Francis\nSoo jiidashada uqalmida EU iyo ardayda caalamiga ah, Jaamacadda Magaalada London waxay siineysaa Hogaamiyaasha Caalamka maalgelinta sanadka 2019-2020.\nAbaalmarinta waxaa loo aasaasay iyada oo lagu saleynayo mudnaanta aqooneed oo loo heli karo in lagu sii wado barnaamijka shahaadada koowaad ee jaamacadda.\nMagaalada, Jaamacadda London waxaa loo abaabulaa shan iskuul, oo gudaheeda ay ku yaalliin afartan waaxyo iyo xarumo tacliimeed. Waa xubin ka tirsan Ururka MBA-yada, EQUIS iyo Jaamacadaha UK. Waxay bixisaa shahaadada Bachelor-ka, Master-ka, iyo Dhakhaatiirta iyo sidoo kale shahaadooyin iyo dibloomaasiyo.\nWaa maxay sababta Magaalada, Jaamacadda London? Jaamacadu waxay ardayda u siisaa xirfad, adeeg tayo sare leh iyo macluumaad. Halkan waxay ka heli karaan khibrada shaqo ee looga baahan karo mustaqbalkooda mustaqbal.\nJaamacad ama Urur: Jaamacadda Magaalada London\nHeerka Koorsada: Darajada Bachelor\nAward: £ 1,000\nQaabka Helitaanka: Online\nDhalashada EU iyo ardayda caalamiga ah\nAbaalmarinta waxaa lagu qaadan karaa Boqortooyada Midowday (UK)\nDalalka u Qalma: Sheegashooyinka ka socda wadamada EU iyo aduunka oo dhan\nKoorso La Aqbali karo ama Maado Barnaamijka shahaadada Bachelor-ka ee maado kasta\nShuruudo La ogolaan karo: Si aad ugu qalanto sanduuqan, codsaduhu waa inuu noqdaa EU ama arday caalami ah oo leh wadan u dhigma 'A'.\nArdayda caalamiga ah ee qaadanaya barnaamij aasaasi ah oo caalami ah oo la aqoonsan yahay.\nMusharaxa waa inuu dalbadaa sanadka ugu horeeya ee daraasadda shahaadada koowaad ee 2019/20 oo uu ku guuleystaa buundooyinka ku xusan shuruudaha ay ka bixiyaan Magaalada.\nSida loo Codso: Haddii aad rabto inaad dalbato abaalmarintan waxbarasho marka hore waa inaad qaadataa gelitaanka Shaqo koorso shahaadada heerka koowaad ah jaamacadda. Marka la aqbalo ka dib, dadka shaqo doonka ah waxaa si toos ah loola xiriiri doonaa casuumaad si ay isu diiwaan geliyaan fursadda.\nTaageerida Dukumentiyada: Ma jiraan dukumiintiyo taageeraya oo loo baahan yahay deeqdan. Waqtiga la codsanayo, jaamacadda ayaa la weydiisan karaa iyada.\nShuruudaha Ogolaanshaha: Qaadashada xaqiijinta, codsadayaasha waxaa looga baahan yahay inay la kulmaan shuruudaha gelitaanka jaamacadda.\nShuruudaha Luqadda: Musharrixiinta waxay u baahan yihiin inay muujiyaan inay la kulmeen aqoonta luqadda Ingiriisiga.\nFaa'iidooyinka: Codsadeyaashu waxay heli doonaan qadar qiimihiisu yahay £ 1,000.\nDambaynta Diiwangelinta: September 30, 2019\nDibedda Ku Baro Iyada oo Deeq waxbarasho la siinayo Ka hooseeya Deeqaha waxbarasho\nPrevious Post:Keele Lacagta Khidmadda Lacagta ee Qiime-dhimista Caalamiga ah ee Sare ee Boqortooyada Midowday ee UK, 2019-2020\nPost Next:$ 100,000 Farmashiyaha Caalamiga ah ee Shahaadada Jaamacadeed ee Australia, 2020\nVincent Nyakambi wuxuu leeyahay,\nAugust 18, 2019 at 6: am 34\nSidee loo codsan karaa in wax laga barto jaamacaddaada ugu caansan ee deeqda waxbarasho?


Deg Deg: Madaxweyne Siilaanyo Oo Imika Ka Hadlay Doorashooyinka Madaxtooyada Balse Maxa Ku Cusub - Wargane News\nHome Somali News Deg Deg: Madaxweyne Siilaanyo Oo Imika Ka Hadlay Doorashooyinka Madaxtooyada Balse Maxa...\nDeg Deg: Madaxweyne Siilaanyo Oo Imika Ka Hadlay Doorashooyinka Madaxtooyada Balse Maxa Ku Cusub\nMadaxweynaha Jamhuuriyadda Somaliland, Mudane Axmed Maxamed Silaanyo, waxa uu xeer Madaxweyne oo summadeedu tahay JSL/M/XERM/249-4866/062017 ku Cayimay Xilliga Doorashada Madaxweynaha iyo Madaxweyne Ku-xigeenka Jamhuuriyadda Somaliland la qaban doono\nMarkuu Arkay: Qodobka 9aad ee Xeerka Wax-ka Beddelka iyo Kaabista Xeerka Doorashooyinka Madaxtooyada iyo Goleyaasha Deegaanada ee Xeer Lr. 20/ 2001;\nMarkuu Helay: Qoraalka Guddida Doorashooyinka Qaranka ee Summaddiisu tahay KDQ/XK/060/2017 ee ku taariikhaysan 08/06/2017, Ujeeddadiisuna tahay Cayimaadda Doorashada Madaxweynaha iyo Madaxweyne Ku-xigeenka Jamhuuriyadda Somaliland, si waafaqsan Qodobka 9aad (2) ee Xeerka Wax-ka Beddelka iyo Kaabista Xeerka Doorashooyinka Madaxtooyada iyo Goleyaasha Deegaannada ee Xeer Lr. 20/ 2001;\nMarkuu Arkay: Qoraalka Maxkamadda Dastuuriga ah, ee summaddiisu tahay MD/DD/01/2017, kuna taariikhaysan 16/02/2017, ujeeddadiisuna tahay Qaraarka Dib-u-eegista Qaraar Fasiraad lam.MS/DD/02/2015 ee 18/08/2015;\nMarkuu Ku Qancay: In ay lagama-maarmaan u tahay Hannaanka Dimuqraadiyadda iyo Doorashooyinka in la cayimo Xilliga Doorashada Madaxweynaha iyo Madaxweyne Ku-xigeenka Jamhuuriyadda Somaliland;\nXeerkan oo lagu go’aamiyey in taariikhdu marka ay tahay 13/11/2017, ay noqoto maalinta ay qabsoomayso Doorashada Madaxweynaha iyo Madaxweyne Ku-xigeenka Jamhuuriyadda Somaliland.\nSomaliland: Daawo ahmed Zaki Oo Hees Shidan U Qaaday Boorama\nSomaliland: Wasiir ku Xigeenka Waxbarashadda Oo Kala Fur-furay Dabinno Soohan Oo Xafiiska Turkiga Ee Hargeysi Ku siyaasaddeynayo Arday reer Somaliland Ah Iyo Waalidiintooda


Waaarada arimaha Gudaha soomaaliland oo digniin udirtey Dadka ku dhow Xeebaha soomaaliland | Radio Baidoa\nGuriga Wararka Maanta Waaarada arimaha Gudaha soomaaliland oo digniin udirtey Dadka ku...\nWaaarada arimaha Gudaha soomaaliland oo digniin udirtey Dadka ku dhow Xeebaha soomaaliland\nWasiirka Wasaaradda Arrimaha Gudaha Soomaaliland Maxamed Kaahin Axmed ayaa farriin digniin ah waxaa uu u diray dadka ku nool meelaha ku dhow dhow ee Xeebaha Soomaaliland.\nSida lagu daabacay Bogga Wasaaradda Arrimaha Gudaha Soomaaliland waxaa dadka looga digay inay u dhawaadaan meelaha biyo mareenada ah , dooxyada iyo laagaha ah ee ku yaala xeebaha Soomaaliland oo laga cabsi qabo inay ka da’aan Roobab daadad wata,waxaana farriinta ay u qorneyd sidatan.\nDigniin : Shacbi waynaha reer Somaliland waxa digniin u diraya Wasiirka Wasaradda Arimaha gudaha Somaliland Maxamed Kaahin Axmed inay ka digtoonaadaan kana fogaadaan goobaha Dooxyada iyo Laagaha ee dhulka Xeebaha ayaa lagu yiri” Qoraalka Wasaaradda.\nDigniin taan ayaa waxaa sigaar ah loogu diray Darawalada Gaadiidka, iyaga oo loogu baaqay in hantidooda halis ku gelin goobaha khataraha ah ee dooxyada ee halistu ka imaan karto markii uu halkaasi ka da’o Roobka deyrta.\nHay’adda ka hortagga Masiibooyinka iyo Kaydka Raashinka Qaranka Soomaaliland ayaa shaacisay nin Saadaal la sameeyey laga cabsi qabo in uu ka da’o Roob Xeebaha Soomaaliland,isla markaana uu waxyeeloi u geysan karo dadka degan.


Weerarkii Jaamacadda Gaarissa oo Lasoo Afjaray | Xaqiiqa Times - Online Magazine\nHome ARRIMAHA SIYAASADDA Weerarkii Jaamacadda Gaarissa oo Lasoo Afjaray\nWeerarkii Jaamacadda Gaarissa oo Lasoo Afjaray\nNayroobi (XT): Jaamacadda Gaarisa oo arroornimadi hore ee saaka ay weerar ku qaadeen rag ka tirsan Xarakada Al-Shabaab ee ka dagaalanta Soomaaliya ayaa haatan wararkii ugu dambeeyay waxa ay sheegayaan in dhimashadu ay kor u dhaafeyso 147 qof oo ay ka mid yihiin ciidamada difaaca Kenya kuwaasi oo howlgal lagu soo badbaadinayo la haystayaasha u badan ardaydii jaamacadda ka fulinayay goobta.\nDawladda Kenya ayaa shaacisay in hawlgalka lasoo afjaray kadib dhawr iyo toban saacadood oo ay kooxda Al Shabaab ay haysatay dhismaha jaamacadda. Wasaaradda Arrimaha Gudaha ayaa sheegtay in 4tii nin ee gudaha u galay dhamaan la dilay. Waxaa sidoo kale bandow soconayamaqribka ilaa salaadda Subax lagu soo rogay magaalooyinka Garissa, Mandera, Wajir iyo Tana River.\nSidoo kale. waxaa ka hadlay madaxweynaha dalka Kenya Uhurru Kenyatta waxa uuna sheegay in dowlad ahaan ay tacsi u dirayaan dhammaan ehelada caruurtooda ku waayay weerarka naxdinta leh loo duceynayo, isaga oo carabka ku dhuftay in dowladdiisu ay qoreyso 10,000 kun oo cusub oo Booliis ah, taasi ayuu ku macneeeyay in ay sugi doonaan ammaanka dalka maadama ciidanka oo yar dartiis uu ammnigu faraha kasii baxayo.\nTodobaad kahor ayay ahayd markii kooxda Al Shabaab ay gashay gudaha Huteelka Maka Al Mukarramah oo ku yaalla Muqdisho. Weerarkaas kadib ayay Xarakada sheegtay in ay beegsan doonto goobo iyo huteello kale.\nWixii faahfaahin ah kala soco Xaqiiqa Online.\nPrevious articleSahra Samatar: “Dowladda Federaalka Waxaa Ka Go’an in Qaxootiga Yemen Jooga Wax Loo Qabto.”\nNext articleMadaxweynaha oo Culumada Ku Boorriyay In Ay Faafiyaan Fahamka Saliimka Ah ee Diinta Islaamka


Fiqi: “Galmudug waxay ku socotaa waddo ay ku dhismayaan maamullo is diidan” – Hornafrik Media Network\nFiqi: “Galmudug waxay ku socotaa waddo ay ku dhismayaan maamullo is diidan”\nXildhibaan Axmed Macalin Fiqi oo ka tirsan golaha shacabka ayaa ka hadlay xaaladda maamulka Galmudug iyo ololaha siyaasadeed ee ka kala socda magaalooyinka Dhuusamareeb iyo Gaalkacyo ee Galmudug.\nFiqi ayaa sheegay in Galmudug ay hadda ku socoto waddo ay ku dhismi karaan laba maamul oo is diidan, haddii uusan tanaasulin Madaxweyne Xaaf.\nSidoo kale wuxuu ku baaqay in loo turo shacabka ku dhaqan gobollada Galgaduud iyo Mudug, si ay u helaan hal maamul oo samata bixin kara.\n“Runtii Galmudug waxay ku socotaa waddo ay laba maamul oo isdiidan ku dhismi karaan,hadii uusan tanaasulin Xaaf,waxaana dalbdanayaa in shacabka loo turo oo hal maamul loo dhiso”. ayuu yiri Axmed Macalin Fiqi.\nOlolihii ugu dambeeyey ee doorashada Galmudug ayaa ka socda gudaha magaalada Dhuusamareeb, kuwaas oo ay hor boodeyso dowladda federaalka, halka Gaalkacyo uu ka socdo olole kale oo uu horkacayo Madaxweyne Xaaf.\nWaxaana labadaas maagaalo ku sii kala qul-qulaya siyaasiyiin iyo waxgarad dhanba dhanka kale uu saluugayo sida ay wax u wadaan, waxaana garab socda dadaallo aan taag badneyn oo xal loogu raadinayo khilaafka ka soo cusboonaaday dhismaha maamulkaas, kuwaas oo madaxweyne Xaaf loogu qancinayo inuu tan aasulo, balse weli ma guulaysan.


Ra'iisal Wasaare Cabdiweli ooka niyad Jabay Joogitaanka xafiiskiisa - Wargeyska Faafiye\nHome 2014 November 11 .Warka Ra'iisal Wasaare Cabdiweli ooka niyad Jabay Joogitaanka xafiiskiisa\nRa'iisal Wasaare Cabdiweli ooka niyad Jabay Joogitaanka xafiiskiisa\nRa’iisul Wasaaraha Xukuumadda Feederaalka Soomaaliya mudane Cabdiweli Sheekh Axmed Maxamed, ayaa ku tilmaamay khilaafka siyaasadeed ee hadda dalka ka jira inuu u baahan yahay in lagu xaliyo wada xaajood iyo is qancin.\nRa’iisul Wasaaraha oo hadalkisa sii wata ayaa yiri “Wax kasta oo khilaaf siyaasadeed ah waxaa haboon in loo maro hab ku dhisan wada xaajood, is qancin iyo u turid dowladnimada curdanka ah ee Soomaaliya.\nNinkii Somaliga ahaa ee dilay gacalisadiisa oo la xukumay .\nPresident says peace is crucial for Somali reconstruction process.\nCiidanka taraafikada oo Afgooye la gaynayo.\nWasiirka beeraha oo la dhaariyay\nAbdihakin Br oo tacsi u diray eheladii Marshaale.


Isaaqu ma isku waafaqsan yahay somaliland?\nSomaliNet Forum (Archive): RA'YIGA DADWEYNAHA - Your Opinion: Somalia: Archive (Before Nov. 8, 2000): Isaaqu ma isku waafaqsan yahay somaliland?\n<!-Post: 119411-!><!-Time: 973023089-!>\n<!-Email-!><!-/Email-!><!-Name-!>Anonymous<!-/Name-!> Tuesday, October 31, 2000 - 10:11 am\n<!-Text-!> waxaan ahay nin isaaq ah oo waliba garxajis ah walaalyaal waxaan garan waayay hadii isaaq isku raacsanyahay somaliland waxa ay siyaasiyiinti garxajis u goosdeen in ay wax laqaybsadaan somaliweyn ma cadha ay ka xunyihiin ba mise waa xugun doon <!-/Text-!>\n<!-/Post: 119411-!> <!-Post: 119588-!><!-Time: 973035964-!>\n<!-Email-!><!-/Email-!><!-Name-!>Anonymous<!-/Name-!> Tuesday, October 31, 2000 - 01:46 pm\n<!-Text-!> Inaader raggii Habarwaal ayaa xumaan iyo cadowtiinmo ka baxii wayey marka dawadoodu waa midnimo Somaliyeed oo xaq ah .Anaga ayaan markii horena ku dhawaqaneey xiiriyadda imiikana anaga ISSAQ iyo dadka naladaga ka xoreeynaya habarwal faqash oo ku darayna Somalida kalee iyaguba dhibataddu xun so gadaay. Maddaxada Garxajiiskuna tanay ogayeen markii horeba. <!-/Text-!>\n<!-/Post: 119588-!> <!-Post: 119619-!><!-Time: 973038134-!>\n<!-Email-!><!-/Email-!><!-Name-!>Hagar Beyle<!-/Name-!> Tuesday, October 31, 2000 - 02:22 pm\n<!-Text-!> Nin yow run ma rabtaa: anigu waxaan ahay nin H/yoonisa, Muuse carre(wasiir kaliya kuma lihin Dawladda somaliland);haddana waxaan leeyahay ha ku dhegtaagina cadowgiinna koonfureed iyo daba dhilifyaddooda ee raaca issaaq walaalihiin). Dan idiin ma hayaan Daarood iyo hawiyaha daba dhilifka ah ay wataan. Raaca Cigaal hadday dhab ka tahay inuu daafacayo Somaliland. <!-/Text-!>\n<!-/Post: 119619-!> <!-Post: 119628-!><!-Time: 973039236-!>\n<!-Email-!><!-/Email-!><!-Name-!>caaqil<!-/Name-!> Tuesday, October 31, 2000 - 02:40 pm\n<!-Text-!> hagar beylow dee taas ayaa laaysku haysta maa daacad ayaay oo yehiin somaliland misa waa cayaar cayaar hadee aay dhab tahay sheekadan somaliland ina cigaal barbara iyo shiekh oo laba xaba oo ciise muse dagaan ka moonaan dhigin gobol saaxil la baxay oo guriga subeer awalna manuuna samayen ee inadeer waa laskugu soo gabanaya somalilandtan wax ka socunayana ma jiro inta kale ee isaaqana waa dad badow ah oo uu ina cigaal masroofu ee nimankee wax garadka aha TUUR iyo nimakii shirkii 1991 joogay waa kuwaa iskaga caraaray meesha markay arkayeen fulxumada ka socuta dalkaa somaliland.\nbal is waaydee suaashan siduu nin gudubeersii ah oo shalay aynu la dagaalamaynay maanta oo ina cigaal oo yahay madaxwayne ku xigeen ,dhulbahate intaas oo wasiir ayaay leeyihiin,warsangalii. nimankii nimaka aha ee musa care ee XASAN KAYED(SNM),TUUR(SNM),HAABEEL............ oo intaas oo rag kaga dhinteen SNM iyo dagaalkii sokeeye nin kaliya dowlada somaliland kagama jiro. <!-/Text-!>\n<!-/Post: 119628-!> <!-Post: 120153-!><!-Time: 973100401-!>\n<!-Email-!><!-/Email-!><!-Name-!>REAL GARXAJIS<!-/Name-!> Wednesday, November 01, 2000 - 07:40 am\n<!-Text-!> HADAANU GARXAJIS NAHAY HOGAAMIYAHAYAGU WAA CISMAAN KALUUN,IYO BUUBAA IYO INTII KALE EE SOO CELINAYSA SHARATA GARXAJIS\nMA DOONAYNO INA CIGAAL IYO INTA HOOS JOGTA ,SHARAFTII GARXAJIS MEEL BUU KAGA DHACAY DAWADA KELIYUNA WAA SOOMAALI WEYN. <!-/Text-!>\n<!-/Post: 120153-!> <!-End-!>


VIDEO: Puntland “Socdaalka Kheyre waa mid lagu burburinayo Galmudug” – Idil News\nVIDEO: Puntland “Socdaalka Kheyre waa mid lagu burburinayo Galmudug”\nWasiirka Wasaaradda Qorsheynta Dowladda Puntland Cabdifitaax Xaange, ayaa sheegay in Ra’iisulwasaaraha Xukuumadda Federaalka Soomaaliya Xasan Cali Kheyre oo shalay saacad joogay Waqooyiga Gaalkacyo uu ku tuntay Hab-maamuuska Madaxda ee ay ku caan baxday Dowladda Puntland.\nWasiir Xaange ayaa sheegay in wax lala cajabo ay tahay in Ra’iisulwasaare Kheyre uu door biday in Dhalinyaro iyo Durbaan, uu dhaafsado Hab-maamuuskii loogu tala-galay, balse Puntland horey uga dharagsaneyd qorshihiisa.\nWasiirka Wasaaradda Qorsheynta Dowladda Puntland Cabdifitaax Xaange, ayaa tilmaamay in socdaalka Kheyre ee Galmudug uusan aheyn mid lagu dhisayo Galmudug, balse uu yahay mid lagu burburinayo hanaanka Dowladeed ee dadkaas ay heleen.


Maxkamada Sare Maraykanka Oo Ansixisay Xayiraadii Socdaalka Muslimiinta Ee Donald Trump | Hangool News\nMaxkamada Sare Maraykanka Oo Ansixisay Xayiraadii Socdaalka Muslimiinta Ee Donald Trump\nJune 27, 2018 - Written by Hangool News 1\nMaxkamada ugu sareysa ee dalka Maraykanka ayaa Salaasadii shalay ugu danbeyn ansixisay xayiraadii Socdaalka ee uu Donald Trump dul dhigay Muslimiinta kasoo jeeda lix wadan oo Islaam ah, wareegtadaasi oo salka ku heysa Muslim naceybka xukuumada Trump.\nTrump ayaa xiligii uu doorashada ku jiray Bishii December 2015 horey u sheegay inuu muslimiinta ka mamnuuci doono inay yimaadaan dalka Maraykanka.\nSharcigan ayaa markiisii ugu horeyey ee lasoo saaro lagu sheegay in dadka kasoo jeeda dalalka Islaamka ah ee Soomaaliya, Liibiya, Sudan, Chad, Yemen, Syria, Iraq iyo Iran aysan socdaal ku imaan karin dalka Maraykanka.\nDhaqan gelinta sharcigan ayey xiisad weyn ka dhalatay iyo banaanbaxyo shacabka dhigeen, waxaa sidoo kale Madaarada dalkaasi laga celiyey dad xataa heysta degenaanshaha Green Card-ka Maraykanka oo kasoo jeeda dalalka isir-sooca lagu sameeyey, waxayna maxkamadaha Federaalka laaleen xayiraadan sadex goor.\nXukuumada ayaa isbedalo kooban ku sameysay sharcigan, waxaana laga saaray listiga dalal dhowr ah oo ay kamid yihiin Iraq, Sudan iyo Chad, iyadoo lagu daray ugu danbeyntii wadamada Kuuriyada Waqooyi iyo Venezuela.\nMaxkamada sare oo bilihii lasoo dhaafay kiiskan eegaysay ayey 9 Garsoore ku kala qeyb sameen, 5ta Garsoore ee taageera xisbi Xaakimka Jamhuuriga ayaa ansixiyey sharcigan, halka 4ta Garsoore ee kale ay si adag uga soo horjeesteen.\nDonald Trump ayaa go’aankan ku tilmaamay guul weyn, wuxuuna go’aankan mugdi weyn gelinayaan dadka qaxootiga ahaa ee rajada ka qabay in la geeyo dalka Maraykanka.


DASTUUR DADWAYNE: Ka bogo 17 qodob oo ka mid ah QAANUUNKA AAN QORNAYN ee ay bulshadu ku dhaqanto + Sawirro | Hadalsame Media\nHome Ku Biiri Aqoontaada DASTUUR DADWAYNE: Ka bogo 17 qodob oo ka mid ah QAANUUNKA AAN...\nDASTUUR DADWAYNE: Ka bogo 17 qodob oo ka mid ah QAANUUNKA AAN QORNAYN ee ay bulshadu ku dhaqanto + Sawirro\n(Hadalsame) 05 Maarso 2019 – Waxaa jira qodobbo fara badan oo loo yaqaanno qaanuunka aan qornayn balse ay misna bulshada ku dhaqanto ama ay kaa rajaynayso inaad fahamsan tahay. Haddaba ka bogo:\n1 – Marka qof aadan aqoon ku salaamay oo kugu dhaho “sidee tahay?” Waa dhaqan soo jireen ah oo la iska qaayibay ee ama ahan in qofkaas xaqiiqdii dan ka leeyahay sida aad tahay iyo dhibaatooyinka ku haysta.\n2 – Ha oran “Ew” (ku yaqyaqsood) cunto uu qof cunayo.\n3 – Adiga oo qof taleefanka haddii qof kuu yimaado u sheeg inaad qof taleefanka kula hadlaysid oo uu khadka ku jiro si uusan ugu wareerin hadalkaaga, waayo waxaa dhici karta in hadal aad qofka kuu yimid u waddid uu u qaato in aad asaga ku dhahaysid oo sidaas u jaahwareero.\n4 – Haddii waraaqaha casuumaaddu tilmaamayso in xafladdu bilaabanayso 7pm ha imaan 8pm.\n5 – Haddii aad xafladda keentid cunto iyo cabitaan haraadiga guriga ha u qaadan ha na daadin ee dadka baahan ee magaalada jooga sii.\n6 – Haddii aad booqanaysid qof ama guri qof qaraabada ama saaxiib ah oo ay ku waydiiyaan cuntada nooca aad jeceshahay in ay kuu sameeyaan, u sheeg nooca cuntada aad jeceshahay taas ayaa u dhib yar u na hawl yare.\n7 – Marka aad guriga saaxiibkaa marti ku tahay ka dalab in aad ka caawisid nadiifinta jikada iyo weelashaba. Badankood waa in diidi doonaan, hal iyo labo jeer ku celi kadib na iska dhaaf.\n8 – Marka qof kuu hambalyeeyo ama kugu ammaano shaqo aad qabatay u mahadceli. Ha isla waynaan ha na isqaadqaadin.\n9 – Haddii qof musiibo ku dhacdo intii aad si guud u oran lahayd maxaan kuu qabtaa u farmuuq hawl khaas oo ah oo aad ka caawin kartid sida in aad ilmaha jimcada ama maalin kale ka hayn kartid ama aad carruurta suuqa u waddid oo kale ama in aad casho u soo samaysid.\n10 – Marka qof haddiyad kuu keeno ama uu asagu uu keeno inta furtid ha oran “waa haddiyad qaali ah” kaliya mahadnaq muuji.\n11 – Waligaa qofna ha ku oran waa aad daallan tahay. Ma jiro qof raba in uu tan maqlo maadaama dad badan daallanaanta u fasirtaan “duqnimo”.\n12 – Waligaa qof ha ku oran qof hebel baad u egtahay illaa qofka aad ku mataalayso yahay qof aad u qurux badan maahane. Dadka qaar ayay aad u xanuujisaa in lagu mataalo qof kale oo aanu cajabin jirdhismeedkiisu.\n13 – Waligaa ha ka faalloon qof kale culayskiisa “Weight), kaliya ku dheh “Heer sare ayaad tahay.” Haddii ay rabaan in ay culuska dhimaan ayaga ayaa ka hadli doona.\n14 – Xafladaha dhalashada ha ku furin haddiyadaha dadka hortooda. Meel gaar ah ku fur dafka hortooda oo aad ku furtid wajigabax ayay dhalin kartaa maadaama dadku aysan haddiyado isku mid ah keenin oo qaarkood kuwa qaali ah keeni karaan qaarna kuwa rakhiis ah.\n15 – Ha ku faanin waxyaabaha qaaliga ah ee soo iibsatay ha na isku tustusin dadka hortooda. Waayo dadka qaarkood ma awoodaan in ay soo iibsadaan. Marka aad warbaahinta bulshada isticmaalaysid ka foojignow “Um…” waayo isla wayni iyo quursi.\n16 – Marka aad qof la hadlaysid haddii aad ku aragtid calaamadahaan waxa ay doonayaan in aad sheekada soo xirtid: indhohoodu waa kaa sii jeedaan, waa kaa sii durkayaan, marka aad su’aal waydiisidna hal eray oo jawaab ah ayay ku siinayaan.\n17 – Marka diyaarad ka soo dagtid oo aad boorsadaadi qaadanaysid ha dul istaagin suunka wareega ee boorsooyinka sida. Gadaal uga durug ama kursi ku fariiso ishana ku hay suunka. Marka aad boorsadaadi u jeeddid soo istaag oo qaado.\nPrevious articleDHACDO DHIILLO: Gabar Soomaali ah oo maydkeeda la helay & ninkeeda oo lagu tuhmayo!\nNext articleSomali entrepreneur brings more than African flavors to America